SK Úradný vestník Európskej únie L 164/92

Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:

http://www.unece.org/trans/main/wp29/wp29wgs/wp29gen/wp29fdocstts.html

Predpis Európskej hospodárskej komisie Organizácie Spojených národov (EHK OSN) č. 98 — Jednotné ustanovenia týkajúce sa typového schvaľovania svetlometov motorových vozidiel, vybavených zdrojmi svetla s plynovými výbojkami

Obsahuje celý platný text vrátane:

doplnku 13 k pôvodnej verzii predpisu – dátum nadobudnutia platnosti: 19.august 2010.

OBSAH

PREDPIS

A. ADMINISTRATÍVNE USTANOVENIA

0. Rozsah pôsobnosti

1. Definície

2. Žiadosť o typové schválenie svetlometu

3. Označenia

4. Typové schválenie

B. TECHNICKÉ POŽIADAVKY PRE SVETLOMETY

5. Všeobecné špecifikácie

6. Osvetlenie

7. Meranie oslnenia a/alebo oslepenia

C. ĎALŠIE ADMINISTRATÍVNE USTANOVENIA

8. Zmena typu svetlometu a rozšírenie typového schválenia

9. Zhoda výroby

10. Sankcie v prípade nezhody výroby

11. Definitívne zastavenie výroby

12. Názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov

13. Prechodné ustanovenia

PRÍLOHY

Príloha 1 – Oznámenie o typovom schválení alebo jeho rozšírení či zamietnutí alebo odňatí, prípadne o definitívnom zastavení výroby typu svetlometu podľa predpisu č. 98

Príloha 2 – Príklady usporiadania schvaľovacích značiek

Príloha 3 – Meracie mriežky

Príloha 4 – Skúšky stability fotometrických vlastností svetlometov v prevádzke Doplnok – Prehľad o pracovných periódach týkajúcich sa skúšky stability fotometrických vlastností

Príloha 5 – Požiadavky na svietidlá s rozptylovými sklami z plastového materiálu – skúšanie vzoriek rozptylových skiel alebo vzoriek materiálu a úplných svietidiel Doplnok 1– Časové poradie schvaľovacích skúšok Doplnok 2– Metóda merania difúzie a prenosu svetla Doplnok 3– Rozprašovacia skúšobná metóda Doplnok 4– Skúška adhézie lepiacej pásky

Príloha 6 – Referenčný stred

Príloha 7 – Označenie napätia

Príloha 8 – Minimálne požiadavky na postupy kontroly zhody výroby

Príloha 9 – Minimálne požiadavky na odoberanie vzoriek inšpektorom

Príloha 10 – Prístrojové overenie rozhrania svetla stretávacích svetlometov

Príloha 11 – Požiadavky na moduly LED a svetlomety obsahujúce moduly LED

A. ADMINISTRATÍVNE USTANOVENIA

0. ROZSAH PÔSOBNOSTI (1)

Tento predpis sa vzťahuje na:

a) svetlomety a

b) rozdelené systémy osvetlenia,

používajúce zdroje svetla s plynovými výbojkami, pre vozidlá kategórie M, N a L3.

1. DEFINÍCIE

Na účely tohto predpisu:

1.1. Na účely tohto predpisu sa použijú definície uvedené v predpise č. 48 a v sériách jeho zmien platných v čase podania žiadosti o typové schválenie.

1.2. „Rozptylové sklo“ je vonkajší komponent svetlometu (jednotky), ktorý prepúšťa svetlo cez svietiacu plochu.

1.3. „Povlak“ je akýkoľvek výrobok alebo výrobky nanesené v jednej alebo vo viacerých vrstvách na vonkajšiu plochu rozptylového skla.

1.4. „Predradník“ je elektrické napájanie zdroja svetla s plynovou výbojkou. Tento predradník môže byť čiastočne alebo úplne vo vnútri alebo mimo svetlometu.

1.5. „Spárovaná dvojica“ je súbor svietidiel s tou istou funkciou v prípade vozidiel s riadením na pravej alebo ľavej strane.

1.6. Svetlomety rôzneho „typu“ sú svetlomety, ktoré sa odlišujú v takých základných znakoch, ako sú:

1.6.1. obchodný názov alebo značka;

1.6.2. charakteristiky optického systému;

1.6.3. zahrnutie alebo eliminácia komponentov schopných meniť počas prevádzky optické efekty odrazom, lomom, absorpciou a/alebo deformáciou;

1.6.4. použiteľnosť pre pravostranný alebo ľavostranný typ premávky alebo pre obidva typy prevádzky;

1.6.5. druh produkovaného lúča (stretávacie svetlo, diaľkové svetlo alebo obidve);

1.6.6. prípadné materiály tvoriace rozptylové sklá a povlaky;

1.6.7. Avšak zariadenie určené na montáž na ľavej strane vozidla a zodpovedajúce zariadenie určené na montáž na pravej strane sa považujú za zariadenia rovnakého typu.

1.7. Odkazy uvedené v tomto predpise na štandardnú (etalónovú) žiarovku, resp. žiarovky a na zdroj, resp. zdroje svetla s plynovými výbojkami sú odkazmi na predpis č. 37, resp. 99 a ich série zmien platných v čase podania žiadosti o typové schválenie.

2. ŽIADOSŤ O TYPOVÉ SCHVÁLENIE SVETLOMETU (2)

2.1. Žiadosť o schválenie predkladá vlastník obchodného názvu alebo obchodnej značky alebo ním riadne splnomocnený zástupca. V žiadosti treba špecifikovať:

2.1.1. či má svetlomet poskytovať stretávacie svetlo, diaľkové svetlo, alebo obidve;

2.1.2. ak má svetlomet poskytovať stretávacie svetlo, či je skonštruovaný pre ľavostrannú aj pravostrannú prevádzku, alebo len pre ľavostrannú alebo pravostrannú prevádzku;

2.1.3. ak je svetlomet vybavený nastaviteľným reflektorom, montážnu polohu, resp. polohy svetlometu vzhľadom na základnú a pozdĺžnu stredovú rovinu vozidla;

2.1.4. maximálne vertikálne uhly nad a pod menovitou polohou, resp. polohami, ktoré môže zariadenie na nastavenie smeru dosiahnuť;

2.1.5. ktoré zdroje svetla sú pod napätím pri rôznych kombináciách svetelných lúčov;

2.1.6. či sa používa rozdelený systém osvetlenia a aký typ, resp. typy svetelných lúčov má tento systém poskytovať;

2.1.7. kategóriu zdroja svetla uvedeného v predpisoch č. 37 alebo 99 a sériách ich zmien platných v čase podania žiadosti o typové schválenie. V prípade rozdeleného systému osvetlenia používajúceho nevymeniteľný zdroj svetla s plynovou výbojkou, ktorý nie je schválený podľa predpisu č. 99, číslo časti pridelené generátoru svetla jeho výrobcom.

2.2. Ku každej žiadosti sa prikladajú:

2.2.1. výkresy v troch vyhotoveniach, dostatočne podrobné na identifikáciu typu (pozri bod 3.2 a 4.2 ďalej). Výkresy musia zobrazovať miesto určené pre schvaľovacie číslo a doplnkové symboly v súvislosti s kruhom schvaľovacej značky, v prípade modulu resp. modulov LED tiež miesto vyhradené pre špecifický identifikačný kód modulu resp. modulov a musia znázorňovať svetlomet vo vertikálnom (axiálnom) reze a v náryse s hlavnými podrobnosťami optickej konštrukcie vrátane prípadného drážkovania;

2.2.2. stručná technická špecifikácia vrátane značky a typu predradníka(-ov) a v prípade keď sa svetlomety používajú na vyžarovanie svetla na osvetlenie v zákrute, vrátane krajných polôh podľa ďalej uvedeného bodu 6.2.7. V prípade modulu, resp. modulov LED musí zahŕňať: a) stručnú technickú špecifikáciu modulu resp. modulov LED; b) výkresy s rozmermi a základnými elektrickými a fotometrickými hodnotami a reálny svetelný tok. Okrem toho v prípade rozdeleného systému osvetlenia, stručnú technickú špecifikáciu vrátane zoznamu svetlovodu resp. svetlovodov a príslušných optických komponentov a informácií opisujúcich generátor resp. generátory svetla, ktoré sú dostatočné na to, aby umožnili identifikáciu. Tieto informácie musia zahŕňať číslo časti pridelené generátoru svetla jeho výrobcom a výkres s rozmermi a základnými elektrickými a fotometrickými hodnotami a oficiálny skúšobný protokol vzťahujúci sa na bod 5.8 tohto predpisu.

2.2.3. Tieto vzorky: 2.2.3.1. na typové schválenie svetlometu, dve vzorky z každého typu svetlometu, pričom jedna vzorka je určená na montáž na ľavú stranu vozidla a druhá na montáž na pravú stranu vozidla, so štandardným zdrojom svetla s plynovou výbojkou a jedným predradníkom z každého použitého typu, podľa potreby. Na typové schválenie rozdeleného systému osvetlenia používajúceho nevymeniteľný zdroj svetla s plynovou výbojkou, ktorý nie je schválený podľa predpisu č. 99, dve vzorky systému vrátane generátora svetla a podľa potreby jedného predradníka z každého použitého typu.

2.2.4. Pre skúšku plastového materiálu, z ktorého sú rozptylové sklá zhotovené: 2.2.4.1. štrnásť rozptylových skiel; 2.2.4.1.1. desať z týchto šošoviek možno nahradiť desiatimi vzorkami materiálu s rozmermi minimálne 60 × 80 mm, s rovným alebo konvexným vonkajším povrchom a dostatočne rovnou plochou (polomer zakrivenia minimálne 300 mm) v strede s rozmermi aspoň 15 × 15 mm; 2.2.4.1.2. každá takéto rozptylové sklo alebo vzorka materiálu musí byť vyrobená metódou, ktorá sa má používať v sériovej výrobe; 2.2.4.2. reflektor, ku ktorému možno namontovať rozptylové sklá v súlade s pokynmi výrobcu.

2.2.5. Na skúšanie odolnosti komponentov z plastických materiálov prenášajúcich svetlo voči UV žiareniu zo zdrojov svetla s plynovou výbojkou vo vnútri svetlometu: 2.2.5.1. jedna vzorka každého z príslušných materiálov použitých v svetlomete alebo jedna vzorka svetlometu, ktorý tieto materiály obsahuje. Vzhľad a prípadné povrchové opracovanie každej vzorky materiálu musí zodpovedať určenému použitiu v schvaľovanom svetlomete. 2.2.5.2. Skúšanie odolnosti vnútorných materiálov voči UV žiareniu vyžarovanému zdrojom svetla nie je potrebné: 2.2.5.2.1. ak sa používajú zdroje svetla s plynovou výbojkou s nízkou úrovňou UV žiarenia, ako je uvedené v predpise č. 99, alebo 2.2.5.2.2. ak sa vykonajú opatrenia na tienenie príslušných komponentov svetlometu pred UV žiarením, napr.: sklenenými filtrami.

2.3. V prípade rozdeleného systému osvetlenia 10 vzoriek materiálov a prípadného príslušného ochranného povlaku/tienenia, z ktorých sú svetlomet a iné optické časti vyrobené.

2.4. Materiály, z ktorých sú rozptylové sklá a v prípade rozdeleného systému osvetlenia materiály tvoriace optické časti systému, a prípadné povlaky/tienenia sa priložia k skúšobnému protokolu o charakteristikách týchto materiálov a povlakov, ak tieto už boli skúšané.

3. OZNAČENIA

3.1. Svetlomety predložené na schválenie musia mať jasne a nezmazateľne uvedený obchodný názov alebo obchodnú značku žiadateľa.

3.2. Tieto označenia na rozptylovom skle a na hlavnom telese (3) musia mať dostatočný priestor pre schvaľovaciu značku a doplnkové symboly uvedené v bode 4; tento priestor musí byť vyznačený na výkresoch uvedených v bode 2.2.1.

3.3. Svetlomety určené splnenie požiadaviek pre obojstrannú premávku (vľavo aj vpravo) musia mať označenia uvádzajúce dve nastavenia optickej jednotky na vozidle alebo zdroji svetla s plynovou výbojkou na reflektore; tieto označenia tvoria písmená „R/D“ pre polohu v pravostrannej premávke a „L/G“ pre polohu v ľavostrannej premávke.

3.4. Všetky svetelné lúče môžu mať na svojom povrchu, ktorý vyžaruje svetlo, vyznačený referenčný stred, ako je uvedené v prílohe 6.

3.5. V prípade generátora svetla rozdeleného systému osvetlenia používajúceho nevymeniteľný zdroj svetla s plynovou výbojkou, ktorý nie je schválený podľa predpisu č. 99, generátor svetla musí mať obchodné názov alebo značku svojho výrobcu a číslo časti uvedené v predchádzajúcom bode 2.2.2.

3.6. V prípade svietidiel s modulom resp. modulmi LED, musí byť svietidlo vybavené označením uvádzajúcim menovité napätie a menovitý výkon a špecifický identifikačný kód modulu zdroja svetla.

3.7. Modul resp. moduly LED predložené spolu so žiadosťou o schválenie svietidla:

3.7.1. musia byť označené obchodným názvom alebo obchodnou značkou žiadateľa. Toto označenie musí byť jasne čitateľné a nezmazateľné;

3.7.2. musia byť vybavené špecifickým identifikačným kódom modulu. Toto označenie musí byť jasne čitateľné a nezmazateľné. Uvedený špecifický identifikačný kód sa začína písmenami „MD“ pre „MODUL“, za ktorými nasleduje schvaľovacia značka bez kružnice predpísanej v bode 4.2.1 a v prípade, že je použitých viacero rozličných modulov zdroja svetla, nasledujú doplnkové symboly, príp. znaky. Tento špecifický identifikačný kód musí byť znázornený aj na výkresoch uvedených v bode 2.2.1. Schvaľovacia značka nemusí byť rovnaká ako značka na svietidle, v ktorom sa modul používa, obe značky však musia byť od toho istého žiadateľa.

3.8. Ak sa na prevádzku modulu resp. modulov LED použilo elektronické zariadenie na kontrolu zdroja svetla, ktoré nie je súčasťou modulu LED, musí byť označené špecifickým identifikačným kódom resp. kódmi, menovitým napätím a menovitým výkonom.

4. TYPOVÉ SCHVÁLENIE

4.1. Všeobecné

4.1.1. Ak všetky vzorky typu svetlometu predložené podľa bodu 2 vyhovujú ustanoveniam tohto predpisu, schválenie sa udelí.

4.1.2. Svetlomety vyhovujúce tomuto predpisu môžu byť zoskupené, združené alebo zlúčené s ktorýmikoľvek inými svetelnými alebo svetelnými signalizačnými funkciami za predpokladu, že ich príslušné funkcie nebudú narušené.

4.1.3. Ak zoskupené, združené alebo zlúčené svietidlá spĺňajú požiadavky viac ako jedného predpisu, môžu sa vybaviť jednou medzinárodnou schvaľovacou značkou za predpokladu, že každé zo zoskupených, združených alebo zlúčených svietidiel zodpovedá ustanoveniam, ktoré sa na ne vzťahujú.

4.1.4. Každému schválenému typu sa prideľuje schvaľovacie číslo. Jeho prvé dve číslice (v súčasnosti 00) označujú sériu zmien, zahŕňajúcu posledné závažné technické zmeny vykonané v predpise v čase vydania typového schválenia. Tá istá zmluvná strana nesmie prideliť to isté číslo inému typu svetlometu, na ktorý sa vzťahuje tento predpis. Avšak spárované dvojice sa považujú za jeden typ.

4.1.5. Oznámenie o schválení alebo rozšírení alebo zamietnutí alebo odňatí schválenia alebo o definitívnom zastavení výroby typu svetlometu na základe tohto predpisu sa oznamuje stranám dohody z roku 1958 uplatňujúcim tento predpis, prostredníctvom formulára oznámenia zodpovedajúceho vzoru uvedenému v prílohe 1 k tomuto predpisu.

4.1.6. Okrem značky predpísanej v bode 3.1 musí byť každý svetlomet zodpovedajúci typu schválenému podľa tohto predpisu vybavený schvaľovacou značkou uvedenou v bodoch 4.2 a 4.3 v priestore uvedenom v bode 3.2.

4.2. Zloženie schvaľovacej značky

Schvaľovacia značka sa skladá:

4.2.1. z medzinárodného schvaľovacieho označenia pozostávajúceho: 4.2.1.1. z písmena „E“ v kruhu, za ktorým nasleduje rozlišovacie číslo krajiny, ktorá typové schválenie udelila (4); 4.2.1.2. zo schvaľovacieho čísla predpísaného v bode 4.1.4;

4.2.2. Z takéhoto doplnkového symbolu alebo symbolov: 4.2.2.1. na svetlometoch spĺňajúcich len požiadavky ľavostrannej premávky, z horizontálnej šípky smerujúcej doprava vzhľadom k pozorovateľovi stojacemu čelom k svetlometu, t. j. na stranu cesty, po ktorej sa pohybuje doprava; 4.2.2.2. na svetlometoch spĺňajúcich požiadavky obidvoch systémov premávky pomocou vhodného nastavenia optickej jednotky alebo zdroja svetla, horizontálnej šípky smerujúcej na obidve strany, ľavú i pravú; 4.2.2.3. na svetlometoch, ktoré spĺňajú požiadavky tohto predpisu len pokiaľ ide o stretávacie svetlo, písmená „DC“; 4.2.2.4. na svetlometoch, ktoré spĺňajú požiadavky tohto predpisu len pokiaľ ide o diaľkové svetlo, písmená „DR“; 4.2.2.5. na svetlometoch, ktoré spĺňajú požiadavky tohto predpisu pokiaľ ide o stretávacie aj diaľkové svetlo, písmena „DCR“; 4.2.2.6. na svetlometoch vybavených rozptylovými sklami z plastového materiálu sa pri symboloch predpísaných v bodoch 4.2.2.3 až 4.2.2.5 umiestni skupina písmen „PL“; 4.2.2.7. na svetlometoch, ktoré spĺňajú požiadavky tohto predpisu, pokiaľ ide o diaľkové svetlo, údaj o maximálnej svietivosti vyjadrenej referenčnou značkou podľa bodu 6.3.2.2, umiestnenej v blízkosti kruhu obklopujúceho písmeno „E“; v prípade zlúčených svetlometov, musí byť tento údaj o maximálnej svietivosti diaľkového svetla vyjadrený spôsobom uvedeným v prvej vete tohto bodu. 4.2.2.8. na rozdelených systémoch osvetlenia písmená „DLS“ nahradia písmeno „D“ požadované podľa bodov 4.2.2.3, 4.2.2.4 a 4.2.2.5, pričom platia rovnaké kritériá.

4.2.3. V každom prípade príslušný prevádzkový režim použitý počas skúšobného postupu podľa bodu 1.1.1.1 prílohy 4 a prípustné napätie(-a) v súlade s bodom 1.1.1.2 prílohy 4, musí byť uvedený v žiadosti o typové schválenie a vo formulári oznámenia zasielanom krajinám, ktoré sú zmluvnými stranami dohody a ktoré uplatňujú tento predpis. V zodpovedajúcich prípadoch sa zariadenie označí takto: 4.2.3.1. na svetlometoch spĺňajúcich požiadavky tohto predpisu, ktoré sú skonštruované tak, aby sa stretávacie svetlo nezapínalo súčasne s ktoroukoľvek inou osvetľovacou funkciou, s ktorou môže byť zlúčené: za symbolom stretávacieho svetla vo schvaľovacej značke sa umiestni lomka (/). 4.2.3.2. Požiadavka v bode 4.2.3.1 sa nevzťahuje na svetlomety spĺňajúce požiadavky tohto predpisu, ktoré sú skonštruované tak, že stretávacie aj diaľkové svetlo poskytuje ten istý zdroj svetla s plynovou výbojkou.

4.2.4. Dve číslice schvaľovacieho čísla (v súčasnosti 00), ktoré označujú sériu zmien zahŕňajúcu posledné závažné technické zmeny vykonané v predpise v čase vydania schválenia a, v prípade potreby môže byť požadovaná šípka zakreslená v blízkosti uvedených doplnkových symbolov.

4.2.5. Značky a symboly uvedené v bodoch 4.2.1 až 4.2.3 sú jasne čitateľné a nezmazateľné. Možno ich umiestniť na vnútornej alebo vonkajšej časti (priehľadnej alebo nepriehľadnej) svetlometu, ktorá sa nesmie dať oddeliť od priehľadnej časti svetlometu vyžarujúcej svetlo. V prípade rozdelených systémov osvetlenia s vonkajšími rozptylovými sklami zabudovanými vo svetlovode sa táto požiadavka považuje za splnenú, ak je schvaľovacie označenie umiestnené aspoň na generátore svetla a svetlovode, alebo na jeho ochrannom kryte. V každom prípade musí byť označenie viditeľné, keď je svetlomet alebo systém namontovaný na vozidle alebo keď sa otvorí pohyblivá časť ako je kapota.

4.3. Usporiadanie schvaľovacej značky

4.3.1. Nezávislé svetlá

Na obrázkoch 1 až 9 prílohy 2 k tomuto predpisu sú uvedené príklady usporiadania schvaľovacej značky s uvedenými doplnkovými symbolmi.

4.3.2. Zoskupené, združené alebo zlúčené svietidlá

4.3.2.1. Ak zoskupené, združené alebo zlúčené svietidlá spĺňajú požiadavky niekoľkých predpisov, možno ich vybaviť jedinou medzinárodnou schvaľovacou značkou pozostávajúcou z písmena „E“ v kruhu, za ktorým nasleduje rozlišovacie číslo krajiny, ktorá schválenie udelila, a schvaľovacie číslo. Táto schvaľovacia značka môže byť umiestnená na ľubovoľnom mieste na zoskupených, združených alebo zlúčených svietidiel za predpokladu, že: 4.3.2.1.1. je viditeľná, ako je uvedené v bode 4.2.5; 4.3.2.1.2. žiadnu časť zoskupených, združených alebo zlúčených svietidiel, ktorá prenáša svetlo, nemožno odstrániť bez súčasného odstránenia tejto schvaľovacej značky.

4.3.2.2. Musí sa vyznačiť identifikačný symbol, a v prípade potreby aj predpísaná šípka, pre každé svietidlo podľa každého predpisu, podľa ktorého bolo schválenie udelené, spolu so zodpovedajúcou sériou zmien zahŕňajúcou posledné závažné technické zmeny predpisov v čase vydania schválenia: 4.3.2.2.1. buď na príslušnej ploche vyžarujúcej svetlo; 4.3.2.2.2. alebo skupinovo tak, aby každé zo zoskupených, združených alebo zlúčených svietidiel mohlo byť jasne identifikované (pozri štyri možné príklady na obrázku 10 v prílohe 2).

4.3.2.3. Veľkosť komponentov jednej schvaľovacej značky nesmie byť menšia ako minimálna veľkosť požadovaná pre najmenšie individuálne značky predpisom, podľa ktorého bolo schválenie udelené.

4.3.2.4. Každému schválenému typu sa prideľuje schvaľovacie číslo. Tá istá zmluvná strana nesmie prideliť to isté číslo inému typu zoskupených, združených alebo zlúčených svietidiel, na ktoré sa vzťahuje tento predpis.

4.3.2.5. Na obrázku 10 v prílohe 2 k tomuto predpisu sú uvedené príklady usporiadania schvaľovacích značiek pre zoskupené, združené alebo zlúčené svietidlá s uvedenými doplnkovými symbolmi.

4.3.3. Svietidlá, ktorých rozptylové sklá sa používajú v rozličných typoch svetlometov a ktoré môžu byť zlúčené alebo zoskupené s inými svietidlami

Uplatňujú sa ustanovenia uvedené v bode 4.3.2.

4.3.3.1. Okrem toho, kde sa používajú tie isté rozptylové sklá, tieto môžu byť vybavené odlišnými schvaľovacími značkami vzťahujúcimi sa na rozličné typy svetlometov alebo jednotiek svietidiel za predpokladu, že hlavné teleso svetlometu alebo rozdelený systém osvetlenia svetlometu aj v prípade, ak nemôžu byť oddelené od rozptylového skla, tiež obsahujú priestor opísaný v bode 3.2 a sú označené schvaľovacími značkami konkrétnych funkcií.

4.3.3.2. Na obrázku 11 v prílohe 2 k tomuto predpisu sú uvedené príklady usporiadania schvaľovacích značiek súvisiacich s uvedeným prípadom.

4.3.4. Rozdelené systémy osvetlenia

Rozdelené systémy osvetlenia musia spĺňať príslušné ustanovenia bodov 4.3.1 až 4.3.3.2, v spojení s požiadavkami bodu 3.4.

B. TECHNICKÉ POŽIADAVKY PRE SVETLOMETY (5)

5. VŠEOBECNÉ ŠPECIFIKÁCIE

5.1. Každá vzorka musí byť v súlade so špecifikáciami uvedenými ďalej v bodoch 6 až 8.

5.2. Svetlomety musia byť vyrobené tak, aby si zachovali svoje predpísané fotometrické charakteristiky a aby pri bežnom používaní riadne fungovali napriek otrasom, ktorým môžu byť vystavené.

5.2.1. Svetlomety musia byť vybavené zariadením, ktoré umožňuje nastaviť ich na vozidlách tak, aby zodpovedali predpisom, ktoré pre ne platia. Takéto zariadenie nemusí byť inštalované na jednotkách, v ktorých sa reflektor a rozptylové sklo nedajú oddeliť za predpokladu, že tieto jednotky sa používajú len na vozidlách, v ktorých sa môže nastavenie svetlometu vykonať inými prostriedkami.

Ak sú svetlomet poskytujúci stretávacie svetlo a svetlomet poskytujúci diaľkové svetlo, každý vybavený svojím vlastným zdrojom resp. zdrojmi svetla, zmontované tak, aby tvorili jednu zloženú jednotku, nastavovacie zariadenie musí umožniť riadne nastavenie každého optického systému samostatne. Toto isté ustanovenie sa vzťahuje na svetlomety poskytujúce predné hmlové svetlo a diaľkové svetlo a na svetlomety poskytujúce stretávacie svetlo a predné hmlové svetlo hmly a na svetlomety poskytujúce všetky tieto tri osvetľovacie funkcie.

5.2.2. Tieto ustanovenia sa však nevzťahujú na zostavy svetlometov, ktorých reflektory sú neoddeliteľné. Na tento typ zostáv sa vzťahuje bod 6.3 tohto predpisu.

5.3. Svetlomety skonštruované tak, aby spĺňali požiadavky na obojstrannú premávku, môžu byť prispôsobené premávke po danej strane cesty buď príslušným počiatočným nastavením pri ich montáži na vozidlo alebo selektívnym nastavením jeho používateľom. Takéto počiatočné alebo selektívne nastavenie môže pozostávať napríklad z fixovania buď optickej jednotky do daného uhla na vozidle alebo zdroja resp. zdrojov svetla do daného uhla vzhľadom na optickú jednotku. Vo všetkých prípadoch sú možné len dve odlišné a jasne rozlíšené nastavenia, jedno pre pravostrannú premávku a jedno pre ľavostrannú premávku a konštrukcia musí zabrániť mimovoľnému prepnutiu z jedného do druhého nastavenia alebo nastaveniu do strednej polohy. Ak sú v prípade zdroja svetla možné dve rôzne polohy nastavenia, komponenty pre pripojenie zdroja svetla k reflektoru musia byť skonštruované a vyrobené tak, aby sa zdroj svetla v každom zo svojich nastavení udržiaval v polohe s presnosťou požadovanou pre svetlomety skonštruované pre premávku len po jednej strane cesty. Zhoda s požiadavkami tohto bodu sa overuje vizuálnou kontrolou a v prípade potreby skúšobnou montážou.

5.4. Usporiadanie osvetlenia v rôznych podmienkach premávky

5.4.1. V prípade svetlometov skonštruovaných tak, aby spĺňali požiadavky premávky len na jednej strane cesty (buď pravej alebo ľavej), sa musia prijať príslušné opatrenia, ktorými sa zabráni ťažkostiam používateľov v krajine, v ktorej je premávka na strane opačnej ako je strana premávky v krajine, v ktorej bol svetlomet skonštruovaný (6). Takými opatreniami môžu byť:

a) zakrytie časti vonkajšej plochy rozptylového skla svetlometu;

b) nastavenie svetla smerom dolu. Horizontálne nastavenie je povolené;

c) akékoľvek iné opatrenie na odstránenie asymetrickej časti svetla.

5.4.2. Po uskutočnení tohto opatrenia resp. opatrení musia byť splnené nasledujúce požiadavky týkajúce sa osvetlenia s nastavením ponechaným v nezmenenom stave v porovnaní s nastavením pre pôvodný smer premávky.

5.4.2.1. Stretávacie svetlo skonštruované pre pravostrannú premávku a prispôsobené na ľavostrannú premávku: na 0,86D-1,72L minimálne 5 luxov na 0,57U-3,43R maximálne 1,4 luxa

5.4.2.2. Stretávacie svetlo skonštruované pre ľavostrannú premávku a prispôsobené na pravostrannú premávku: na 0,86D-1,72R minimálne 5 luxov na 0,57U-3,43L maximálne 1,4 luxa.

5.5. Ľubovoľné mechanické, elektromechanické alebo iné zariadenie zabudované do svetlometu (7) skonštruovaného na poskytovanie diaľkového a stretávacieho svetla alebo stretávacieho svetla a/alebo diaľkového svetla, ktoré má poskytovať osvetlenie do zákruty, musí byť zostrojené tak, aby:

5.5.1. zariadenie bolo dostatočne pevné a vydržalo 50 000 prepnutí za bežných podmienok používania. Na overenie splnenia tejto požiadavky môže technická služba zodpovedná za schvaľovacie skúšky: a) požiadať žiadateľa, aby dodal zariadenie na vykonanie skúšky; b) skúšku nevykonať, ak je k svetlometu dodanému žiadateľom priložený skúšobný protokol vydaný technickou službou zodpovednou za schvaľovacie skúšky pre svetlomety rovnakej konštrukcie (zostavy), ktorým sa potvrdzuje splnenie požiadavky.

5.5.2. V prípade poruchy nesmie osvetlenie nad čiarou H-H prekročiť hodnoty stretávacieho svetla podľa bodu 6.2.5; okrem toho, na svetlometoch skonštruovaných na poskytovanie stretávacieho a/alebo diaľkového svetla, ktoré má poskytovať osvetlenie do zákruty, minimálne osvetlenie najmenej 5 luxov sa musí dosiahnuť v skúšobnom bode 25 V (čiara VV, D 75 cm). Pri vykonávaní skúšok s cieľom overiť splnenie týchto požiadaviek sa technická služba zodpovedná za schvaľovacie skúšky musí riadiť pokynmi dodanými žiadateľom:

5.5.3. sa buď stretávacie svetlo alebo diaľkové svetlo vždy dalo dosiahnuť bez akejkoľvek možnosti zastavenia mechanizmu medzi dvoma polohami;

5.5.4. používateľ nemohol pomocou bežných nástrojov zmeniť tvar alebo polohu pohyblivých častí.

5.6. Povinné skúšky sa musia vykonať v súlade s požiadavkami prílohy 4 s cieľom zabezpečiť, aby pri použití nedochádzalo k nadmernej zmene fotometrických vlastností.

5.7. Komponenty, ktoré prenášajú svetlo, vyrobené z plastového materiálu sa môžu skúšať podľa podmienok prílohy 5.

5.8. Vymeniteľnosť zdrojov svetla

5.8.1. Svetelný zdroj resp. zdroje s plynovou výbojkou použité vo svetlometoch alebo v rozdelených systémoch osvetlenia musia byť vymeniteľné a schválené podľa predpisu č. 99 a série jeho zmien platných v čase podania žiadosti o typové schválenie. Svetelný zdroj resp. zdroje s plynovou výbojkou, ktoré nie sú schválené podľa predpisu č. 99 sa však môžu použiť len v prípade, keď tvoria nevymeniteľnú časť generátora svetla. Avšak v prípade rozdelených systémov osvetlenia môže byť generátor svetla vymeniteľný bez použitia špeciálneho náradia aj vtedy, keď v nich použitý zdroj svetla nie je schválený.

5.8.2. V prípade, že sa v svetlomete s plynovou výbojkou použije jeden alebo viacero (doplnkových) vláknových zdrojov svetla, tieto vláknové zdroje svetla musia byť schválené podľa predpisu č. 37 a série jeho zmien platnej v čase podania žiadosti o typové schválenie za predpokladu, že v predpise č. 37 a sérii jeho zmien platnej v čase podania žiadosti o typové schválenie, nie sú stanovené žiadne obmedzenia týkajúce sa používania.

5.8.3. Konštrukcia zariadenia musí byť taká, aby sa žiarovka mohla upevniť len v správnej polohe.

5.8.4. V prípade vymeniteľných zdrojov svetla s plynovou výbojkou a v prípade doplnkových vláknových zdrojov svetla, musí držiak svietidla zodpovedať rozmerovým charakteristikám uvedeným v liste údajov Publikácie IEC 60061, relevantným pre kategóriu použitého zdroja resp. zdrojov svetla. Zdroj resp. zdroje svetla sa musia dať ľahko namontovať do svetlometu.

5.9. Nevymeniteľné zdroje svetla s plynovou výbojkou, ktoré nie sú schválené podľa predpisu č. 99 použité v rozdelených systémoch osvetlenia musia okrem toho spĺňať nasledujúce požiadavky (zodpovedajúce požiadavkám uvedeným v predpise č. 99 pokiaľ ide o schválenie zdrojov svetla s plynovou výbojkou):

5.9.1. vlastnosti pri štartovaní, rozbehu a štartovaní za tepla ako je predpísané v bode 3.6. predpisu č. 99;

5.9.2. farba predpísaná v bode 3.9 predpisu 99. Farba musí byť biela;

5.9.3. UV žiarenie predpísané v bode 3.10 predpisu č. 99, ak je uvedené v žiadosti o typové schválenie (uvedený bod 2.2.2).

5.10. Svetlomet a predradník nesmú spôsobiť radiačné rušenie alebo poruchy napájacieho vedenia, ktoré vyvolajú poruchu iných elektrických/elektronických systémov vozidla (8).

5.11. Ak je to pre skúšobný postup nevyhnutné, technická služba si môže od výrobcu vyžiadať ďalšie skúšobné vzorky, skúšobné stolice (držiaky) alebo špeciálne zdroje napájania.

5.12. Skúšobný postup sa musí vykonať podľa montážnych špecifikácií výrobcu.

5.13. Svetlomet (v prípade, že je vybavený modulmi LED) a samotný modul resp. moduly LED musia spĺňať príslušné požiadavky špecifikované v prílohe 11 tohto predpisu. Súlad s požiadavkami sa musí preskúšať.

6. OSVETLENIE

6.1. Všeobecné ustanovenia

6.1.1. Svetlomety alebo rozdelené systémy osvetlenia musia byť vyrobené tak, aby s vhodným zdrojom svetla s plynovou výbojkou poskytovali dostatočné osvetlenie bez oslňovania pri vyžarovaní stretávacieho svetla a dobré osvetlenie pri vyžarovaní diaľkového svetla.

6.1.2. Osvetlenie zabezpečované svetlometom sa stanoví pomocou plochej vertikálnej steny umiestnenej vo vzdialenosti 25 metrov od svetlometu a kolmo na jeho osi, podľa prílohy 3 k tomuto predpisu; skúšobná stena musí byť dostatočne široká, aby umožnila overenie a nastavenia rozhrania stretávacieho svetla aspoň v rozsahu 5° na každej strane čiary V-V.

6.1.3. Svetlomet alebo rozdelený systém osvetlenia sa považuje za vyhovujúci, ak sú fotometrické požiadavky stanovené v tomto bode 6 splnené jedným zdrojom svetla, ktorý bol podrobený starnutiu počas minimálne 15 cyklov, podľa bodu 4 prílohy 4 k predpisu č. 99.

Keď je svetelný zdroj s plynovou výbojkou schválený podľa predpisu č. 99 musí to byť štandardný (etalónový) zdroj svetla a jeho svetelný tok sa môže odlišovať od cieľového svetelného toku špecifikovaného v predpise č. 99. V takom prípade sa podľa toho korigujú osvetlenia.

Tieto korekcie neplatia pre rozdelené systémy osvetlenia používajúce nevymeniteľný zdroj svetla s plynovou výbojkou alebo pre svetlomety s úplne alebo čiastočne integrovaným predradníkom.

Keď nie je zdroj svetla s plynovou výbojkou schválený podľa predpisu č. 99, je nevymeniteľným zdrojom svetla.

6.1.4. Rozmery určujúce polohu oblúka vo vnútri štandardného zdroja svetla s plynovou výbojkou sú uvedené v príslušnom liste údajov predpisu č. 99.

6.1.5. Fotometrický súlad musí byť kontrolovaný podľa bodu 6.2.6 alebo 6.3 tohto predpisu. Toto tiež platí pre zónu rozhrania medzi 3°R a 3°L (meracia metóda farby rozhrania sa práve posudzuje).

6.1.6. Farba svetla, ktoré vyžarujú svetlomety so zdrojmi svetla s plynovými výbojkami, musí byť biela.

6.1.7. Štyri sekundy po zapálení svetlometu, ktorý nebol zapnutý 30 minút alebo viac:

6.1.7.1. musí byť v bode HV v prípade svetlometu, ktorý poskytuje len diaľkové svetlo, dosiahnutých najmenej 60 luxov.

6.1.7.2. Minimálne 10 luxov v bode 50V pre svetlomety, ktoré poskytujú len stretávacie svetlo alebo prípadne funkcie stretávacích a diaľkových svetiel, podľa opisu v bode 5.4 tohto predpisu.

6.1.7.3. V každom prípade musí byť napájanie dostatočné na zabezpečenie rýchleho vzrastu vysokého prúdového impulzu.

6.2. Ustanovenia týkajúce sa stretávacích svetiel

6.2.1. Rozloženie svietivosti svetla stretávacieho svetlometu musí zahŕňať rozhranie (pozri obrázok 1), ktoré umožní správne nastavenie svetlometu na fotometrické merania a na nastavenie smeru na vozidle.

Rozhranie musí zabezpečiť:

a) v prípade svetla v pravostrannej premávke: i) priamu „horizontálnu časť“ smerom doľava; ii) stúpajúcu časť „ohyb – zakrivenie“ smerom doprava;

b) v prípade svetla v ľavostrannej premávke: i) priamu „horizontálnu časť“ smerom doprava; ii) stúpajúcu časť „ohyb – zakrivenie“ smerom doľava.

V každom prípade „ohyb – zakrivenie“ musí mať ostrý zlom.

6.2.2. Svetlomet musí byť vizuálne nasmerovaný pomocou rozhrania (pozri obrázok 1) takto:

6.2.2.1. pre vertikálne nastavenie: Horizontálna časť rozhrania sa pohybuje smerom hore od spodnej čiary B a nastavená do jej menovitej polohy 1 % (25cm) pod čiaru H-H; Obrázok 1

6.2.2.2. pre horizontálne nastavenie: časť „ohyb – zakrivenie“ rozhrania sa pohybuje: a) v prípade pravostrannej premávky sprava doľava a musí byť po tomto pohybe horizontálne umiestnená tak, aby: b) jej „zakrivenie“ nad čiarou 0,2° D nepresiahlo zľava čiaru A a c) jej „zakrivenie“ na čiare 0,2° D alebo nižšie preťalo čiaru A a d) zlom „ohybu“ ležal hlavne na čiare V-V; alebo v prípade ľavostrannej premávky zľava doprava a musí byť po tomto pohybe horizontálne umiestnená tak, aby: a) jej „zakrivenie“ nad čiarou 0,2° D nepresiahlo sprava čiaru A a b) jej „zakrivenie“ na čiare 0,2° D alebo nižšie preťalo čiaru A a c) zlom „ohybu“ ležal hlavne na čiare V-V.

6.2.2.3. Keď je svetlomet nasmerovaný tak, že nespĺňa požiadavky bodov 6.2.5, 6.2.6 a 6.3, jeho nastavenie sa môže zmeniť za predpokladu, že sa neposunie os svetla: Horizontálne od čiary A o viac ako: a) 0,5° doľava alebo 0,75° doprava v prípade pravostrannej premávky alebo b) 0,5° doprava alebo 0,75° doľava v prípade ľavostrannej premávky a vertikálne o maximálne 0,25° nad alebo pod čiaru B.

6.2.2.4. Ak sa však vertikálne nastavenie do požadovanej polohy nemôže opakovane vykonať v rámci prípustných odchýlok opísaných v bode 6.2.2.3, musí sa použiť prístrojová metóda uvedená v bodoch 2 a 3 prílohy 10 na skúšku zhody s požadovanou minimálnou kvalitou rozhrania a na vykonanie vertikálneho a horizontálneho nastavenia svetla.

6.2.3. Po takom nasmerovaní svetlomet, ktorého schválenie sa požaduje len pokiaľ ide o stretávacie svetlo, musí spĺňať len požiadavky stanovené v bodoch 6.2.4 a 6.2.5; ak je určený na poskytovanie stretávacieho aj diaľkového svetla, musí spĺňať požiadavky stanovené v bodoch 6.2.4 až 6.2.6. Hodnoty stanovené v bode 6.2.5 pre segment II sa nevzťahujú na meraciu mriežku 2 v prílohe 3.

6.2.4. Pre každý svetlomet stretávacieho svetla je povolený len jeden zdroj svetla s plynovou výbojkou. Maximálny počet, pokiaľ ide o doplnkové zdroje svetla, sú dva pričom:

6.2.4.1. jeden doplnkový zdroj svetla podľa predpisu č. 37 alebo jeden alebo viacero doplnkových modulov LED vo vnútri stretávacieho svetlometu sa môže použiť na zlepšenia osvetlenia v zákrute.

6.2.4.2. jeden doplnkový zdroj svetla podľa predpisu č. 37 alebo jeden alebo viacero doplnkových modulov LED vo vnútri stretávacieho svetlometu sa môže použiť na účely vytvárania infračerveného žiarenia. Musí/musia byť aktivované len súčasne so zdrojom svetla s plynovou výbojkou. V prípade, že zdroj svetla s plynovou výbojkou zlyhá, tento doplnkový zdroj svetla a/alebo modul resp. moduly LED sa musia automaticky vypnúť. Skúšobné napätie na meranie s týmto doplnkovým zdrojom svetla a/alebo modulom resp. modulmi LED musí byť rovnaké ako v bode 6.2.4.4.

6.2.4.3. V prípade poruchy doplnkového zdroja svetla alebo modulu LED musí svetlomet naďalej spĺňať požiadavky na stretávacie svetlo.

6.2.4.4. Napätie privádzané na svorky predradníka resp. predradníkov je: buď: 13,5 V ± 0,1 pre 12 V systémy alebo: inak špecifikované (pozri prílohu 7)

6.2.5. Po viac ako 10 minútach od zapnutia musia osvetlenia na mriežke 1 alebo 2 (alebo obrátené okolo VV osi pre ľavostrannú premávku) spĺňať tieto požiadavky:

Poznámka: v tabuľke:

Písmeno L znamená, že bod alebo segment sa nachádza vľavo od čiary VV.

Písmeno R znamená, že bod alebo segment sa nachádza vpravo od čiary VV.

Písmeno U znamená, že bod alebo segment sa nachádza nad čiarou HH.

Písmeno D znamená, že bod alebo segment sa nachádza pod čiarou HH.

Body alebo segmenty Označenie Osvetlenie (lux) Horizontálne vzdialenosti (cm) Vertikálne vzdialenosti (cm) Na čiare alebo nad čiarou H/H2 alebo na čiare alebo nad čiarou H/H3/H4 1 max 1 HV 1 max 0 0 2 B 50 L 0,5 max L 150 U 25 3 75 R 20 min R 50 D 25 4 50 L 20 max L 150 D 37,5 5 25 L1 30 max L 150 D 75 6 50 V 12 min 0 D 37,5 7 50 R 20 min R 75 D 37,5 8 25 L2 4 min L 396 D 75 9 25 R1 4 min R 396 D 75 10 25 L3 2 min L 670 D 75 11 25 R2 2 min R 670 D 75 12 15 L 1 min L 910 D 125 13 15 R 1 min R 910 D 125 14 (9) L 350 U 175 15 (9) 0 U 175 16 (9) R 350 U 175 17 (9) L 175 U 87,5 18 (9) 0 U 87,5 19 (9) R 175 U 87,5 20 0,1 min L 350 0 21 0,2 min L 175 0 A po B Segment I 6 min L 225 po R 225 D 37,5 C po D Segment II 6 max R 140 po R 396 U 45 E po F Segment III a pod 20 max L 417 po R 375 D 187,5 E max R 70 max Vpravo od čiary VV Nad D 75 E max L 50 max Vľavo od čiary VV

6.2.6. Požiadavky uvedené v bode 6.2.5 sa vzťahujú aj na svetlomety skonštruované tak, aby poskytovali osvetlenie v zákrute a/alebo na svetlomety s doplnkovým zdrojom svetla alebo modulom resp. modulmi LED uvedené v bode 6.2.4.2. V prípade svetlometu skonštruovaného tak, aby poskytoval osvetlenie v zákrute sa jeho nastavenie môže zmeniť za predpokladu, že sa os lúča vertikálne neposunie o viac ako 0,2°.

6.2.6.1. Ak sa osvetlenie v zákrute dosiahne: 6.2.6.1.1. natočením stretávacieho svetla alebo horizontálnym pohybom zlomu rozhrania merania sa musia vykonať potom, čo bola úplná súprava svetlometu znovu nasmerovaná horizontálne, napr. pomocou goniometra; 6.2.6.1.2. pohybom jednej alebo viacerých optických častí svetlometu bez horizontálneho pohybu zlomu rozhrania, merania sa musia vykonať s týmito časťami, ktoré sa nachádzajú vo svojich krajných polohách; 6.2.6.1.3. pomocou jedného doplnkového zdroja svetla alebo jedného alebo viacerých modulov LED bez horizontálneho pohybu zlomu rozhrania, merania sa musia vykonať s týmto aktivovaným zdrojom svetla alebo modulom resp. modulmi LED.

6.3. Ustanovenia týkajúce sa diaľkového svetla

6.3.1. V prípade svetlometu skonštruovaného na poskytovanie diaľkového svetla a stretávacieho svetla sa merania osvetlenia vytváraného na mriežke pomocou diaľkového svetla musia vykonať s tým istým nastavením svetlometu, ako pri meraniach podľa bodu 6.2.5; v prípade svetlometu poskytujúceho len diaľkové svetlo sa svetlomet nastaví tak, aby plocha maximálneho osvetlenia bola sústredená v priesečníku čiar H-H a V-V; takýto svetlomet musí spĺňať len požiadavky uvedené v bode 6.3. Skúšobné napätie je to isté ako v bode 6.2.4.4.

6.3.2. Na diaľkové svetlo je možné použiť niekoľko zdrojov svetla, ktoré sú uvedené buď v predpise č. 37 (v takom prípade musia byť žiarovky prevádzkované pri svojom referenčnom svetelnom toku), alebo v predpise č. 99.

Je tiež možné, aby sa časť diaľkového svetla, poskytovaného jedným z týchto zdrojov svetla použila výlučne na krátke časové signály (blikajúce signály) ako uvádza žiadateľ. Je potrebné to uviesť na príslušnom výkrese a vo formulári oznámenia sa musí nachádzať poznámka.

6.3.3. Osvetlenie vytvárané na mriežke diaľkovým svetlom musí spĺňať tieto požiadavky:

6.3.3.1. Priesečník (HV) čiar HH a VV je umiestnený v rámci izoluxu predstavujúceho 80 % maximálneho osvetlenia. Toto maximálne osvetlenie ďalej označované ako Emax, musí ležať medzi 70 a 345 lux.

6.3.3.2. Referenčná značka uvedená v bode 4.2.2.7 sa dosiahne pomocou vzorca: Referenčná značka = 0,146 Emax Táto hodnota sa zaokrúhli na hodnotu: 17,5 – 20 – 25 – 27,5 – 30 – 37,5 – 40.

6.3.3.3. Začínajúc od bodu HV horizontálne doprava a doľava, osvetlenie nesmie byť slabšie ako 40 luxov až do vzdialenosti 1,125 m a tiež nie slabšie ako 10 luxov do vzdialenosti 2,25 m.

6.4. Hodnoty osvetlenia mriežky uvedené v bodoch 6.2.5 až 6.3.2.3 sa merajú pomocou fotoreceptora, ktorého účinná plocha sa musí nachádzať vo štvorci so stranou 65 mm.

6.5. Ustanovenia týkajúce sa pohyblivých reflektorov

6.5.1. So svietidlom upevneným vo všetkých polohách opísaných v bode 2.1.4 musí svetlomet spĺňať fotometrické požiadavky bodu 6.2 alebo 6.3 alebo obidvoch.

6.5.2. Ďalšie skúšky sa vykonávajú po tom, čo bol reflektor naklonený vertikálne smerom hore v uhle uvedenom v bode 2.1.4 alebo o 2°, čokoľvek je menšie, pomocou zariadení na nastavenie smeru svetlometov. Svetlomet sa potom zacieli smerom dole (pomocou goniometra) a fotometrické špecifikácie musia byť splnené v nasledujúcich bodoch:

Hlavné stretávacie svetlo: HV a 75 R (resp. 75 L)

Diaľkové svetlo: E max, HV ako percento Emax

Ak zariadenia na nastavenie smeru neumožňujú kontinuálny pohyb, zvolí sa poloha najbližšia k 2 stupňom.

6.5.3. Reflektor sa potom uvedie do svojej menovitej uhlovej polohy, definovanej v bode 6.2.2 a goniometer sa nastaví späť do svojej pôvodnej polohy. Reflektor je potom naklonený vertikálne smerom dole v uhle uvedenom v bode 2.1.4 alebo o 2°, čokoľvek je menšie, pomocou zariadení na nastavenie smeru. Svetlomet sa potom opätovne zacieli hore (napr. pomocou goniometra) a skontrolujú sa body podľa bodu 6.5.2.

7. MERANIE OSLNENIA A/ALEBO OSLEPENIA

Musí sa odmerať oslnenie a/alebo oslepenie spôsobené stretávacím svetlom svetlometov (10).

C. ĎALŠIE ADMINISTRATÍVNE USTANOVENIA

8. ZMENA TYPU SVETLOMETU A ROZŠÍRENIE SCHVÁLENIA

8.1. Každá zmena typu svetlometu vrátane predradníka musí byť oznámená správnemu orgánu, ktorý daný typ svetlometu schválil. Tento orgán môže potom buď:

8.1.1. konštatovať, že vykonané zmeny nemajú výrazne nepriaznivý vplyv a že svetlomet v každom prípade stále spĺňa požiadavky, alebo

8.1.2. požadovať ďalší skúšobný protokol od technickej služby zodpovednej za vykonávanie skúšok.

8.2. Potvrdenie alebo zamietnutie schválenia špecifikujúce zmeny sa oznámi postupom špecifikovaným v bode 4.1.5 zmluvným stranám dohody, ktoré uplatňujú tento predpis.

8.3. Príslušný orgán, ktorý vydáva rozšírenie schválenia pridelí poradové číslo každému formuláru oznámenia vystavenému pre takéto rozšírenie a informuje o tom ostatné zmluvné dohody z roku 1958, ktoré uplatňujú tento predpis, prostredníctvom formulára oznámenia, ktorého vzor je uvedený v prílohe 1 k tomuto predpisu.

9. ZHODA VÝROBY

9.1. Svetlomety schválené podľa tohto predpisu musia byť vyrobené tak, aby zodpovedali schválenému typu splnením požiadaviek uvedených v bode 6.

9.2. S cieľom overiť, že sú podmienky bodu 9.1 splnené, musia sa vykonať náležité kontroly výroby.

9.3. Držiteľ schválenia musí najmä:

9.3.1. zabezpečiť existenciu postupov na účinnú kontrolu kvality výrobkov;

9.3.2. mať prístup ku kontrolným zariadeniam potrebným na kontrolu zhody jednotlivých schválených typov;

9.3.3. zabezpečiť, aby boli údaje výsledkov skúšok zaznamenané a aby príslušné dokumenty boli k dispozícii na čas, ktorý bude určený v súlade so správnym orgánom;

9.3.4. analyzovať výsledky každého typu skúšky s cieľom overiť si a zabezpečiť stabilitu charakteristík výrobkov, s prihliadnutím na odchýlky v rámci priemyselnej výroby;

9.3.5. zabezpečiť, aby sa pri každom type výrobku vykonávali aspoň skúšky predpísané v prílohe 8 k tomuto predpisu;

9.3.6. zabezpečiť, aby v prípade, že akékoľvek vybraté vzorky potvrdia nezhodu výrobkov s konkrétnym typom skúšky, boli vybraté a preskúšané ďalšie vzorky. Musia byť podniknuté všetky potrebné kroky na opätovné dosiahnutie zhody príslušnej výroby.

9.4. Príslušný orgán, ktorý udelil typové schválenie môže kedykoľvek overiť metódy kontroly zhody uplatňované v každom výrobnom závode.

9.4.1. Pri každej kontrole budú inšpektorovi predložené knihy skúšok a záznamy z kontrol výroby.

9.4.2. Inšpektor môže náhodne odobrať vzorky, ktoré budú skúšané v laboratóriu výrobcu. Minimálny počet vzoriek môže byť stanovený na základe výsledkov vlastných kontrol výrobcu.

9.4.3. Pokiaľ sa úroveň kvality javí ako nedostatočná alebo keď sa zdá byť nevyhnutné overiť platnosť skúšok vykonaných podľa bodu 9.4.2, inšpektor musí vybrať vzorky, ktoré majú byť odoslané technickej službe vykonávajúcej typové schvaľovacie skúšky, s použitím kritérií stanovených v prílohe 9.

9.4.4. Príslušný orgán môže vykonať akúkoľvek skúšku predpísanú v tomto predpisu. Tieto skúšky sa vykonajú na vzorkách vybratých náhodne a v súlade s kritériami prílohy 9 bez toho, aby spôsobili narušenie dodávateľských záväzkov.

9.4.5. Príslušný orgán sa musí snažiť dosiahnuť frekvenciu kontrol raz za každé dva roky. Závisí to však na rozhodnutí tohto príslušného orgánu a jeho dôvere voči postupom na zabezpečovanie účinnej kontroly zhody výroby. V prípade zaznamenania negatívnych výsledkov, príslušný orgán zabezpečí, aby sa vykonali všetky potrebné kroky na čo najrýchlejšie obnovenie zhody výroby.

9.5. Svetlomety so zjavnými chybami sa nezohľadňujú.

9.6. Referenčná značka sa nezohľadňuje.

9.7. Meracie body 14 až 21 z bodu 6.2.6 tohto predpisu sa neberú do úvahy.

10. SANKCIE V PRÍPADE NEZHODY VÝROBY

10.1. Schválenie udelené typu svetlometu podľa tohto predpisu môže byť odňaté, ak nie sú splnené požiadavky alebo pokiaľ nie je svetlomet, vybavený schvaľovacou značkou, zhodný so schváleným typom.

10.2. Ak zmluvná strana dohody uplatňujúca tento predpis odníme typové schválenie, ktoré predtým udelila, bezodkladne o tom informuje ostatné zmluvné strany uplatňujúce tento predpis prostredníctvom formulára, ktorého vzor je uvedený v prílohe 1 k tomuto predpisu.

11. DEFINITÍVNE ZASTAVENIE VÝROBY

Ak držiteľ schválenia úplne zastaví výrobu typu svetlometu schváleného v súlade s týmto predpisom, informuje o tom orgán, ktorý schválenie udelil. Po prijatí príslušného oznámenia tento orgán informuje o tom ostatné zmluvné strany dohody z roku 1958 uplatňujúce tento predpis, prostredníctvom formulára oznámenia, ktorého vzor je uvedený v prílohe 1 k tomuto predpisu.

12. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SPRÁVNYCH ORGÁNOV

Zmluvné strany dohody z roku 1958, ktoré uplatňujú tento predpis, oznamujú sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov, ktoré udeľujú schválenie a ktorým sa majú zasielať osvedčenia o schválení alebo o rozšírení, zamietnutí alebo odňatí schválenia alebo oznámenia o definitívnom zastavení výroby, vydané v iných krajinách.

13. PRECHODNÉ USTANOVENIA

13.1. Od oficiálneho dátumu nadobudnutia účinnosti doplnku 9, nesmie žiadna zmluvná strana, ktorá uplatňuje tento predpis, odmietnuť udeliť schválenia podľa tohto predpisu v znení doplnku 9 k pôvodnému zneniu predpisu.

13.2. Po 24 mesiacoch odo dňa nadobudnutia účinnosti doplnku 9 musia zmluvné strany uplatňujúce tento predpis udeľovať schválenia len ak typ svetlometu, ktorý sa má schváliť, spĺňa požiadavky tohto predpisu v znení doplnku 9 k pôvodnému zneniu predpisu.

13.3. Schválenia udelené podľa predchádzajúcich doplnkov k tomuto predpisu zostávajú v platnosti.

13.4. Zmluvné strany uplatňujúce tento predpis musia naďalej udeľovať schválenia podľa všetkých predchádzajúcich doplnkov k tomuto predpisu, za predpokladu, že sú tieto svetlomety určené ako náhradné diely pre vozidlá v prevádzke.

13.5. Zmluvné strany uplatňujúce tento predpis nesmú odmietnuť udeliť rozšírenie typových schválení podľa predchádzajúcich doplnkov k tomuto predpisu.

(1) Nič v tomto predpise nebráni zmluvnej strane dohody uplatňujúcej tento predpis zakázať kombináciu svetlometov so schváleným „PL“ (plastovým rozptylovým sklom) podľa tohto predpisu s mechanickým zariadením na čistenie svetlometov (so stieračmi) na vozidlách, ktoré registruje.

(2) V prípade zdrojov svetla s plynovými výbojkami pozri predpis č. 99.

(3) Ak rozptylové sklo nemožno oddeliť od hlavného telesa svetlometu, postačí jedno označenie podľa bodu 4.2.5.

(4) 1 pre Nemecko, 2 pre Francúzsko, 3 pre Taliansko, 4 pre Holandsko, 5 pre Švédsko, 6 pre Belgicko, 7 pre Maďarsko, 8 pre Českú republiku, 9 pre Španielsko, 10 pre Srbsko a Čiernu Horu, 11 pre Spojené kráľovstvo, 12 pre Rakúsko, 13 pre Luxembursko, 14 pre Švajčiarsko, 15 (voľné), 16 pre Nórsko, 17 pre Fínsko, 18 pre Dánsko, 19 pre Rumunsko, 20 pre Poľsko, 21 pre Portugalsko, 22 pre Ruskú federáciu, 23 pre Grécko, 24 pre Írsko, 25 pre Chorvátsko, 26 pre Slovinsko, 27 pre Slovensko, 28 pre Bielorusko, 29 pre Estónsko, 30 (voľné), 31 pre Bosnu a Hercegovinu, 32 pre Lotyšsko, 33 (voľné), 34 pre Bulharsko, 35 (voľné), 36 pre Litvu, 37 pre Turecko, 38 (voľné), 39 pre Azerbajdžan, 40 pre Bývalú juhoslovanskú republiku Macedónsko, 41 (voľné), 42 pre Európske spoločenstvo (typové schválenia udelené členskými štátmi používajúcimi svoje vlastné symboly EHK), 43 pre Japonsko, 44 (voľné), 45 pre Austráliu, 46 pre Ukrajinu, 47 pre Juhoafrickú republiku, 48 pre Nový Zéland, 49 pre Cyprus, 50 pre Maltu a 51 pre Kórejskú republiku. Ďalším štátom sa pridelia nasledujúce čísla postupne v poradí, v ktorom budú ratifikovať alebo pristúpia k Dohode o prijatí jednotných technických predpisov pre kolesové vozidlá, zariadenia a časti, ktoré sa môžu montovať a/alebo používať na kolesových vozidlách a o podmienkach pre vzájomné uznávanie typových schválení, udelených na základe týchto predpisov, a takto pridelené čísla oznamuje generálny tajomník Organizácie Spojených národov zmluvným stranám dohody.

(5) Technické požiadavky pre zdroje svetla s plynovou výbojkou: pozri predpis č. 99.

(6) Pokyny na montáž svietidiel takto vybavených, sú uvedené v predpise č. 48.

(7) Tieto ustanovenia sa nevzťahujú na ovládací spínač.

(8) Súlad s požiadavkami na elektromagnetickú kompatibilitu sa týka každého jednotlivého typu vozidla.

(9) Hodnoty osvetlenia v bodoch 14 až 19 musia byť také, aby:

14 + 15 + 16 ≥ 0,3 lux a

17 + 18 + 19 ≥ 0,6 lux.

(10) Táto požiadavka bude predmetom odporúčania v prospech správnych orgánov.

PRÍLOHA 1 OZNÁMENIE [Maximálny formát: A4 (210 × 297 mm)]

PRÍLOHA 2 PRÍKLADY USPORIADANIA SCHVAĽOVACÍCH ZNAČIEK Obrázok 1 Obrázok 2 Obrázok 3a Svetlomet vybavený zobrazenou schvaľovacou značkou je svetlomet, ktorý spĺňa požiadavky tohto predpisu, pokiaľ ide o stretávacie aj diaľkové svetlo a je určený: Len pre ľavostrannú premávku Pre obidva systémy premávky, pomocou úpravy požadovaného nastavenia optickej jednotky alebo zdroja svetla vozidla. Obrázok 3b Obrázok 4 Obrázok 5 Svetlomet vybavený zobrazeným schvaľovacím označením je svetlomet, ktorý spĺňa požiadavky tohto predpisu v jeho pôvodnom znení, so zdrojom svetla s plynovou výbojkou len pre stretávacie svetlo a je vybavený rozptylovým sklom z plastového materiálu a je určený: Pre obidva systémy premávky Len pre pravostrannú premávku Obrázok 6 Obrázok 7a Obrázok 7b Svetlomet vybavený zobrazeným schvaľovacím označením je svetlomet, ktorý spĺňa požiadavky tohto predpisu: S zdrojom svetla s plynovou výbojkou, len pokiaľ ide o stretávacie svetlo, a je určený len pre ľavostrannú premávku. To isté usporiadanie ako na obrázku 6, ale predné hmlové svietidlo nesmie svietiť súčasne s diaľkovým svetlom. Obrázok 8 Obrázok 9 Identifikácia svetlometu stretávacieho svetla, ktorý obsahuje rozptylové sklo z plastového materiálu a spĺňa požiadavky tohto predpisu, a ktorý je združený, zoskupený alebo zlúčený s halogénovým diaľkovým svetlom R8. Skonštruované pre obidva systémy premávky. Stretávacie svetlo sa nesmie rozsvietiť súčasne s halogénovým diaľkovým svetlom. Stretávacie svetlo je skonštruované len pre pravostrannú premávku. Stretávacie svetlo sa nesmie rozsvietiť súčasne s iným zlúčeným svetlometom. Obrázok 10 Obrázok 11 Príklady možného zjednodušeného označenia pre zoskupené, združené alebo zlúčené svietidlá namontované v prednej časti vozidla (Vertikálne a horizontálne čiary znázorňujú tvar a celkové usporiadanie svetelno-signalizačného zariadenia. Nie sú súčasťou schvaľovacej značky.) VZOR A VZOR B VZOR C VZOR D POZNÁMKA: Štyri uvedené príklady zodpovedajú osvetľovaciemu zariadeniu so schvaľovacou značkou, ktorá sa vzťahuje na: predné obrysové svietidlo schválené v súlade so sériou zmien 01 predpisu č. 7, pre ľavostrannú inštaláciu, svetlomet stretávacieho svetla s plynovou výbojkou určený na pravostrannú a ľavostrannú premávku a diaľkového svetla s plynovou výbojkou s maximálnou svietivosťou pohybujúcou sa medzi 86 250 a 101 250 kandelami (ako uvádza číslo 30), schválený v súlade s týmto predpisom v jeho pôvodnom znení a obsahujúci rozptylové sklo z plastového materiálu, predné hmlové svietidlo schválené v súlade so sériou zmien 02 predpisu č. 19 a obsahujúce rozptylové sklo z plastového materiálu, predné smerové svietidlo kategórie 1a schválené v súlade so sériou zmien 01 predpisu č. 6. Obrázok 12 Svietidlo zlúčené alebo zoskupené so svetlometom Príklad 1 Hlavné teleso svetlometu je vybavené jediným platným schvaľovacím číslom, napríklad: alebo alebo alebo Príklad 2 Obrázok 13 Moduly LED

PRÍLOHA 3 Obrázok A Meracia mriežka 1 * nezobrazené proporcionálne. Stretávacie svetlo Obrázok B Meracia mriežka 2 * nezobrazené proporcionálne. Stretávacie svetlo Obrázok C Meracie body pre hodnoty osvetlenia

PRÍLOHA 4 Skúška stability fotometrických vlastností svetlometov v prevádzke SKÚŠKA KOMPLETNÉHO SVETLOMETU Po nameraní fotometrických hodnôt v súlade s pokynmi tohto predpisu, vzorka kompletného svetlometu sa v bode pre Emax pre diaľkové svetlo a v bodoch HV, 50 R a B 50 L pre stretávacie svetlo (alebo v bodoch HV, 50 L, B 50 R pre svetlomety skonštruované na ľavostrannú premávku) sa skúša na stabilitu fotometrických vlastností v prevádzke. „Kompletný svetlomet“ je samotné kompletné svietidlo vrátane predradníka resp. predradníkov a tých obklopujúcich častí a svietidiel, ktoré by mohli ovplyvniť tepelný rozptyl. Skúšky sa musia vykonať: a) v suchom a pokojnom ovzduší pri teplote okolia 23 ± 5 °C, pričom skúšobná vzorka je namontovaná na uchytení predstavujúcom správnu inštaláciu na vozidle; b) v prípade vymeniteľných zdrojov svetla: s použitím sériovo vyrábaných žiarovkových zdrojov svetla, ktoré boli podrobené starnutiu aspoň jednu hodinu alebo sériovo vyrábaných zdrojov svetla s plynovou výbojkou, ktoré boli podrobené starnutiu aspoň 15 hodín alebo sériovo vyrábaných modulov LED, ktoré boli podrobené starnutiu aspoň 48 hodín a vychladli pri teplote okolia pred začiatkom skúšok, ako je uvedené v tomto predpise. Musia sa použiť moduly LED dodané žiadateľom. Meracie vybavenie musí byť rovnocenné so zariadením použitým počas schvaľovacích skúšok svetlometu. Skúšobná vzorka musí byť v prevádzke bez toho, aby sa odmontovala od svojho skúšobného zariadenia alebo sa v súvislosti s ním znova nastavila. Použitý zdroj svetla musí byť zdroj svetla kategórie špecifikovanej pre tento svetlomet. 1. SKÚŠKA STABILITY FOTOMETRICKÝCH VLASTNOSTÍ Skúšky sa vykonávajú v suchom a pokojnom ovzduší pri teplote okolia 23 + 5 °C, pričom celý svetlomet je namontovaný na uchytení predstavujúcom správnu inštaláciu na vozidle. 1.1. Čistý svetlomet Svetlomet musí byť v prevádzke počas 12 hodín podľa pokynov uvedených v bode 1.1.1 a musí sa kontrolovať podľa pokynov uvedených v bode 1.1.2. 1.1.1. Skúšobný postup Svetlomet musí byť v prevádzke v určitom časovom úseku, ktorý zodpovedá stanovenému času tak, aby: a) sa v prípade, keď sa má schváliť len jedna osvetľovacia funkcia (diaľkové alebo stretávacie svetlo) zodpovedajúci zdroj svetla zapol na predpísaný čas (1); b) v prípade zlúčeného stretávacieho a diaľkového svietidla alebo v prípade zlúčeného predného hmlového svietidla a diaľkového svetlometu: ak žiadateľ prehlási, že svetlomet sa bude používať s jedným zapnutým zdrojom svetla (2) v danom čase, skúška sa musí vykonať v súlade s touto podmienkou, pričom každá špecifikovaná funkcia má byť v činnosti (1) následne po sebe, počas polovice času stanoveného v bode 1.1; vo všetkých ostatných prípadoch (1) (2) sa svetlomet musí podrobiť nasledujúcemu cyklu, až kým sa nedosiahne špecifikovaný čas: 15 minút, zapnuté stretávacie svetlo 5 minút, všetky funkcie zapnuté; v prípade, že stretávacie a diaľkové svetlo poskytuje ten istý zdroj svetla s plynovou výbojkou, cyklus bude: 15 minút, zapnuté stretávacie svetlo 5 minút, všetky komponenty diaľkového svetla zapnuté; c) v prípade zoskupených osvetľovacích funkcií boli všetky jednotlivé funkcie zapnuté súčasne na čas špecifikovaný pre jednotlivé osvetľovacie funkcie a), pričom sa tiež zohľadňuje použitie zlúčených osvetľovacích funkcií b), podľa špecifikácií výrobcu; d) v prípade stretávacieho svetla skonštruovaného tak, aby poskytovalo osvetlenie v zákrute s pridaním zdroja svetla, tento zdroj svetla sa musí zapnúť na 1 minútu a vypnúť na 9 minút počas aktivácie len stretávacieho svetla (pozri prílohu 4 – doplnok 1); e) v prípade, že diaľkové svetlo používa niekoľko zdrojov svetla v súlade s bodom 6.3.2 a keď žiadateľ prehlási, že časť diaľkového svetla (jeden z tých doplnkových zdrojov svetla) sa bude používať výlučne na krátke signály (blikajúce signály), skúška sa vykoná bez tejto časti diaľkového svetla. 1.1.1.2. Skúšobné napätie Napätie sa musí aplikovať na svorky skúšobnej vzorky týmto spôsobom: a) v prípade vymeniteľného žiarovkového zdroja resp. zdrojov svetla fungujúcich priamo pod napätím elektrického systému vozidla: Skúška sa musí vykonať pri napätí 6,3 V, 13,2 V alebo 28 V podľa potreby s výnimkou prípadu, keď žiadateľ uvedie, že skúšobná vzorka sa môže použiť pri odlišnom napätí. V takomto prípade sa musí skúška vykonať so žiarovkovým zdrojom svetla, prevádzkovaným pri najvyššom napätí, ktoré sa môže použiť. b) v prípade vymeniteľného zdroja resp. zdrojov svetla s plynovou výbojkou: Skúšobné napätie pre elektronické zariadenie na reguláciu zdroja svetla je 13, 2 ± 0,1 voltov pre 12 V napäťový systém vozidla alebo ako je špecifikované v žiadosti o typové schválenie. c) V prípade nevymeniteľného zdroja svetla fungujúceho priamo pod napätím elektrického systému vozidla: Všetky merania osvetľovacích jednotiek vybavených nevymeniteľným zdrojom svetla (žiarovkové zdroje svetla a/alebo iné) musia byť pri napätí 6,3 V, 13,2 V alebo 28,0 V či pri inom napätí zodpovedajúcom napätiu napäťového systému vozidla, ktoré podľa prípadu definoval žiadateľ. d) V prípade vymeniteľných alebo nevymeniteľných zdrojov svetla, fungujúcich nezávisle od napájacieho napätia vozidla a úplne ovládaných systémom, alebo v prípade zdrojov svetla napájaných zariadením na napájanie a prevádzku, už definované skúšobné napätia sa musia použiť na vstupných svorkách daného zariadenia. Skúšobné laboratórium môže požiadať výrobcu, aby mu dodal zariadenie na napájanie a na prevádzku alebo špeciálne zariadenie na elektrické napájanie nevyhnutné na napájanie zdroja resp. zdrojov svetla. e) Modul resp. moduly LED sa musia merať pri napätí 6,75 V, 13,2 V alebo 28 V, pokiaľ nie je v tomto predpise uvedené inak. Modul resp. moduly LED prevádzkované elektronickým zariadením na reguláciu zdroja svetla sa musia merať podľa pokynov žiadateľa. f) V prípade, že sú signalizačné svietidlá zoskupené, združené alebo zlúčené v skúšobnej vzorke a fungujú pri iných napätiach, ako sú menovité napätia 6 V, 12 V alebo 24 V, napätie musí byť kvôli správnemu fotometrickému fungovaniu daného svietidla nastavené tak, ako uvádza výrobca. 1.1.2. Skúšobné výsledky 1.1.2.1. Vizuálna kontrola Keď je svetlomet stabilizovaný na teplotu okolia, rozptylové sklo svetlometu a prípadné vonkajšie rozptylové sklo sa očistí čistou, vlhkou bavlnenou tkaninou. Potom sa podrobí vizuálnej kontrole; nesmú sa na ňom vyskytovať žiadne viditeľné poškodenie, deformácie, praskliny alebo zmena farby, či už na rozptylovom skle svetlometu alebo na prípadnom vonkajšom rozptylovom skle. 1.1.2.2. Fotometrická skúška: V súlade s požiadavkami tohto predpisu sa overujú fotometrické hodnoty v nasledujúcich bodoch: Stretávacie svetlo: 50 R - B 50 L - HV pre svetlomety skonštruované na pravostrannú premávku 50 L - B 50 R - HV pre svetlomety skonštruované na ľavostrannú premávku. Diaľkové svetlo: Bod Emax. Ďalšie nastavenie smeru sa môže vykonať, aby sa umožnila akákoľvek deformácia bázy svetlometu následkom tepla (zmena polohy čiary rozhrania je zahrnutá v bode 2 tejto prílohy). Povolená je odchýlka 10 % medzi fotometrickými charakteristikami a hodnotami nameranými pred skúškou, vrátane prípustných odchýlok spôsobených postupom fotometrického merania. 1.2. Znečistený svetlomet Po odskúšaní podľa bodu 1.1 sa svetlomet prevádzkuje jednu hodinu podľa postupu opísaného v bode 1.1.1 potom, čo sa podrobil príprave uvedenej v bode 1.2.1 a kontrole uvedenej v bode 1.1.2. 1.2.1. Príprava svetlometu 1.2.1.1. Skúšobná zmes 1.2.1.1.1. Pre svetlomet s vonkajším rozptylovým sklom zo skla: Zmes vody a znečisťujúceho činidla, ktorá sa nanesie na svetlomet, pozostáva z: 9 hmotnostných dielov kremičitého piesku s veľkosťou zŕn 0-100 μm, 1 hmotnostného dielu rastlinného uhlíkového prášku (z bukového dreva) s veľkosťou zŕn 0-100 μm, 0,2 hmotnostného dielu NaCMC (3), a primeraného množstva destilovanej vody s vodivosťou ≤ 1 mS/m. Zmes nesmie byť staršia ako 14 dní. 1.2.1.1.2. Pre svetlomet s vonkajším rozptylovým sklom z plastového materiálu: Zmes vody a znečisťujúceho činidla, ktorá sa má naniesť na svetlomet, pozostáva z: 9 hmotnostných dielov kremičitého piesku s veľkosťou zŕn 0-100 μm, 1 hmotnostného dielu rastlinného uhlíkového prášku (bukového dreva) s veľkosťou častíc 0 - 100 μm, 0,2 hmotnostného dielu NaCMC (3), 13 hmotnostných dielov destilovanej vody s vodivosťou ≤ 1 mS/m, a 2 ± 1 hmotnostných dielov povrchovo aktívnej látky (4). Zmes nesmie byť staršia ako 14 dní. 1.2.1.2. Nanášanie skúšobnej zmesi na svetlomet: Skúšobná zmes sa nanesie rovnomerne na celý povrch svetlometu, ktorý vyžaruje svetlo, a potom sa nechá vyschnúť. Tento postup sa opakuje, až kým sa nezníži intenzita osvetlenia na hodnotu v rozpätí od 15 do 20 % hodnôt nameraných v každom z nasledujúcich bodov za podmienok opísaných v tejto prílohe: Bod Emax v stretávacom svetle/diaľkovom svetle a iba v diaľkovom svetle, 50 R a 50 V (5) len pre stretávacie svetlo, skonštruované na pravostrannú premávku, 50 L a 50 V (5) len pre stretávacie svetlo, skonštruované na ľavostrannú premávku. 2. SKÚŠKA VÝMENY VERTIKÁLNEJ POLOHY ČIARY ROZHRANIA VPLYVOM TEPLA Táto skúška pozostáva z overenia či vertikálny pohyb čiary rozhrania vplyvom tepla nepresiahne hodnotu stanovenú pre stretávacie svietidlo, ktoré je v činnosti. Svetlomet skúšaný v súlade s bodom 1 sa musí podrobiť skúške opísanej v bode 2.1 bez toho, aby bol vybratý zo svojho skúšobného zariadenia alebo bol vzhľadom naň znovu nastavený. Ak má svetlomet pohyblivý reflektor pre túto skúšku sa musí zvoliť len poloha najbližšia k priemernému vertikálnemu uhlovému zdvihu. 2.1. Skúška svetlometov na stretávacie svetlo Táto skúška sa vykonáva v suchom a pokojnom prostredí pri teplote okolia 23 ± 5 °C. S použitím zdroja svetla s plynovou výbojkou zo sériovej výroby, ktorý bol podrobený starnutiu aspoň 15 hodín, sa svetlomet uvedie do prevádzky so stretávacím svetlom bez toho, aby bol demontovaný alebo znovu nastavený vzhľadom na svoje skúšobné zariadenie. (Na účely tejto skúšky sa napätie nastaví tak, ako sa uvádza v bode 1.1.1.2.) Poloha čiary rozhrania v jej horizontálnej časti (medzi VV a vertikálnou čiarou prechádzajúcou cez bod B 50 L pre pravostrannú premávku alebo B 50 R pre ľavostrannú premávku) sa overuje 3 minúty (r3), resp. 60 minút (r60) po prevádzke. Meranie zmeny polohy čiary rozhrania, ako je opísaná vyššie, sa musí vykonávať pomocou akejkoľvek metódy poskytujúcej dostatočnú presnosť a opakovateľné výsledky. 2.2. Skúšobné výsledky 2.2.1. Výsledok v miliradiánoch (mrad) sa považuje za prijateľný pre svetlomet stretávacieho svetla, keď absolútna hodnota zaznamenaná na svetlomete nie je väčšia ako 1,0 mrad (Δr1 ≤ 1,0 mrad). 2.2.2. Ak je však táto hodnota väčšia ako 1,0 mrad, ale nie väčšia ako 1,5 mrad (1,0 mrad < Δr1 ≤ 1,5 mrad), musí sa skúšať druhý svetlomet podľa opisu uvedeného v bode 2.1 potom, čo sa trikrát po sebe podrobil cyklu opísanému ďalej, aby sa ustálila poloha mechanických častí svetlometu na základe predstavujúcom správnu inštaláciu na vozidle: Stretávacie svetlo zapnuté na jednu hodinu (napätie sa musí nastaviť podľa pokynov v bode 1.1.1.2); Musí byť vypnuté jednu hodinu. Typ svetlometu sa považuje za prijateľný, ak stredná hodnota absolútnych hodnôt ΔrI nameraných na prvej vzorke a ΔrII nameraných na druhej vzorke nie je väčšia ako 1,0 mrad. (1) Pokiaľ je skúšaný svetlomet zoskupený a/alebo zlúčený so signalizačnými svietidlami, tieto svietidlá musia počas skúšky svietiť s výnimkou denných svietidiel. V prípade smerového svietidla, musí byť toto smerové svietidlo zapnuté v režime blikania s pomerom medzi zapnutím a vypnutím približne jedna k jednej. (2) Ak majú byť zapnuté súčasne dva alebo viac zdrojov svetla počas blikania svetlometov, toto sa nesmie považovať za normálne používanie zdrojov svetla súčasne. (3) NaCMC je sodíková soľ karboxymetylcelulózy bežne uvádzaná ako CMC. NaCMC používaná do znečisťujúcej zmesi musí mať stupeň substitúcie (DS) v rozpätí od 0,6 do 0,7 a viskozitu v rozpätí od 200 do 300 cP pri 2-percentnom roztoku a teplote 20 °C. (4) Prípustná odchýlka množstva je spôsobená nevyhnutnosťou získať nečistotu, ktorá sa rovnomerne rozloží na celom plastovom rozptylovom skle. (5) Bod 50 V je situovaný 375 mm pod HV na vertikálnej čiare VV na mriežke vo vzdialenosti 25 m. Doplnok Prehľad prevádzkových časov

PRÍLOHA 5 Požiadavky na svetidlá s rozptylovými sklami z plastového materiálu Skúšanie vzoriek rozptylových skiel alebo vzoriek materiálu kompletných svietidiel 1. VŠEOBECNÉ ŠPECIFIKÁCIE 1.1. Vzorky dodané podľa bodov 2.2.5 a 2.3 tohto predpisu zodpovedajú špecifikáciám uvedeným v bodoch 2.1 až 2.5 ďalej. 1.2. Dve vzorky kompletných svietidiel/systémov dodané podľa bodu 2.2.4 tohto predpisu a obsahujúce rozptylové sklá z plastového materiálu musia, pokiaľ ide o materiál rozptylových skiel, zodpovedať špecifikáciám uvedeným ďalej. 1.3. Vzorky rozptylových skiel z plastového materiálu alebo vzorky materiálu sa musia spolu s reflektorom, s ktorým majú byť používané (podľa potreby), podrobiť schvaľovacím skúškam v chronologickom poradí uvedenom v tabuľke A uvedenej v doplnku 1 k tejto prílohe. 1.4. Ak však môže výrobca svietidiel preukázať, že výrobok už prešiel skúškami stanovenými v bodoch 2.1 až 2.5 ďalej alebo rovnocennými skúškami podľa iného predpisu, tieto skúšky sa nemusia opakovať; povinne treba vykonať len skúšky predpísané v tabuľke B doplnku 1. 1.5. Ak sú svetlomety určené len pre pravostrannú alebo len ľavostrannú premávku, skúšky v súlade s touto prílohou môžu byť vykonané len na jednej vzorke, podľa výberu žiadateľa. 2. SKÚŠKY 2.1. Odolnosť voči teplotným zmenám 2.1.1. Skúšky Tri nové vzorky (rozptylové sklá) sa musia podrobiť piatim cyklom teplotnej zmeny a zmeny vlhkosti (RV = relatívna vlhkosť) podľa nasledujúceho postupu: 3 h pri 40 ± 2 °C a 85 až 95 % RV; 1 h pri 23 ± 5 °C a 60 až 75 % RV; 15 hodín pri – 30 ± 2 °C; 1 h pri 23 ± 5 °C a 60 až 75 % RV; 3 hodín pri 80 ± 2 °C; 1 h pri 23 ± 5 °C a 60 až 75 % RV; Pred touto skúškou budú vzorky vystavené aspoň 4 hodiny teplote 23 ± 5 °C a 60 až 75 % RV. Poznámka: Časové úseky v trvaní 1 h pri 23 ± 5 °C musia zahŕňať periódy prechodu z jednej teploty na druhú, nevyhnutné na predchádzanie účinkom tepelného šoku. 2.1.2. Fotometrické merania 2.1.2.1. Metóda Vzorky sú podrobené fotometrickým meraniam pred skúškou a po nej. Pri meraní sa použije štandardné svietidlo a meria sa v týchto bodoch: B 50 L a 50 R pre stretávacie svetlo stretávacieho svietidla alebo stretávacie/diaľkové svetlo (B 50 R a 50 L v prípade svetlometov určených na ľavostrannú premávku); Emax pre diaľkové svetlo diaľkového svietidla alebo pre stretávacie/diaľkové svietidlo. 2.1.2.2. Výsledky Odchýlky medzi nameranými fotometrickými hodnotami pred skúškou a po nej na každej zo vzoriek nesmú prekračovať 10 % vrátane prípustných odchýlok spôsobených postupmi fotometrického merania. 2.2. Odolnosť voči atmosférickým a chemickým činidlám 2.2.1. Odolnosť voči atmosférickým činidlám Tri nové vzorky (rozptylových skiel alebo vzoriek materiálu) sa musia vystaviť žiareniu zo zdroja, ktorý má rozloženie spektrálnej energie podobné ako čierne teleso pri teplote 5 500 K až 6 000 K. Medzi zdroj a vzorky sa umiestnia vhodné filtre tak, aby sa čo najviac znížilo možné žiarenie s vlnovými dĺžkami kratšími než 295 nm a dlhšími než 2 500 nm. Vzorky budú vystavené energetickému osvetleniu 1 200 W/m2 ± 200 W/m2 na taký čas, aby sa prijatá svetelná energia rovnala 4 500 MJ/m2 ± 200 MJ/m2. V rámci uzavretého skúšobného priestoru musí byť teplota nameraná na čiernom paneli umiestnenom na úrovni vzoriek 50 ± 5 °C. Na zabezpečenie rovnomernej expozície sa vzorky pohybujú okolo zdroja žiarenia rýchlosťou medzi 1 a 5 min–1. Vzorky sa postriekajú destilovanou vodou s vodivosťou nižšou ako 1 mS/m pri teplote 23 ± 5 °C, podľa nasledujúceho cyklu: Striekanie : 5 minút; Sušenie : 25 minút. 2.2.2. Odolnosť voči chemickým činidlám Po vykonaní skúšky opísanej v bode 2.2.1 a merania opísaného v bode 2.2.3.1 sa vonkajšia strana týchto troch vzoriek podrobí úprave opísanej v bode 2.2.2.2 pomocou zmesi definovanej v bode 2.2.2.1. 2.2.2.1. Skúšobná zmes Skúšobná zmes je zložená zo 61,5 % n-heptánu, 12,5 % toluénu, 7,5 % etyltetrachloridu, 12,5 % trichlóretylénu a 6 % xylénu (objemové percentá). 2.2.2.2. Nanášanie skúšobnej zmesi Namočte kus bavlnenej tkaniny (podľa normy ISO 105) až do nasýtenia zmesou definovanou v bode 2.2.2.1 a do 10 sekúnd ju 10 minút nanášajte na vonkajší povrch vzorky pri tlaku 50 N/cm2 zodpovedajúcom pôsobeniu 100 N aplikovanému na skúšaný povrch 14 × 14 mm. Počas týchto 10 minút je kus látky znovu namáčaný danou zmesou takým spôsobom, aby bolo zloženie nanášanej tekutiny stále identické s predpísaným skúšobnou zmesou. Počas tohto nanášania sa pripúšťa, aby sa kompenzoval tlak vyvíjaný na vzorku s cieľom predísť vzniku prasklín. 2.2.2.3. Čistenie Na konci nanášania skúšobnej zmesi sa vzorka vysuší na čerstvom vzduchu a potom sa umyje roztokom opísaným v bode 2.3. (Odolnosť voči čistiacim prostriedkom) pri teplote 23 ± 5 °C. Potom sa vzorky dôkladne opláchnu destilovanou vodou obsahujúcou najviac 0,2 percenta nečistôt pri teplote 23 ± 5 °C a následne sa poutierajú mäkkou látkou. 2.2.3. Výsledky 2.2.3.1. Po skúške odolnosti voči atmosférickým činidlám musí byť vonkajší povrch vzoriek bez prasklín, škrabancov, naštiepnutia a deformácií a stredná hodnota zmien priepustnosti. Δt = (T2 – T3)/T2, nameraná na týchto troch vzorkách podľa postupu uvedeného v doplnku 2 k tejto prílohe nesmie prekročiť 0,020 (Δtm ≤ 0,020). 2.2.3.2. Po skúške odolnosti voči chemickým činidlám nesmú vykazovať vzorky stopy chemického poleptania, ktoré by mohlo spôsobiť zmeny v rozptyle toku svetla, ktorého stredná hodnota zmien Δt = (T5 – T4)/T2, nameraná na týchto troch vzorkách podľa postupu uvedeného v doplnku 2 k tejto prílohe nesmie prekročiť 0,020 (Δdm ≤ 0,020). 2.2.4. Odolnosť voči žiareniu zdroja svetla Musí sa vykonať táto skúška: Ploché vzorky každého plastového komponentu svetlometu slúžiaceho na prenášanie svetla sa vystavia svetlu zdroja svetla s plynovou výbojkou. Také parametre ako uhly a vzdialenosti medzi týmito vzorkami musia byť rovnaké ako vo svetlomete. Tieto vzorky musia mať rovnakú farbu a prípadne podstúpiť rovnakú povrchovú úpravu ako časti svetlometu. Po 1 500 hodinách nepretržitého vystavenia musia byť kolorimetrické špecifikácie prenášaného svetla zhodné s novým zdrojom svetla s plynovou výbojkou a povrch vzoriek nesmie vykazovať praskliny, škrabance, olupovanie ani deformácie. 2.3. Odolnosť voči čistiacim prostriedkom a uhľovodíkom 2.3.1. Odolnosť voči čistiacim prostriedkom Po zohriatí na 50 ± 5 °C je vonkajšia strana troch vzoriek (rozptylové sklá alebo vzorky materiálu) ponorená na 5 minút do zmesi udržiavanej pri teplote 23 ± 5 °C a zloženej z 99 dielov destilovanej vody, obsahujúcej najviac 0,02 % nečistôt, a z jedného dielu alkylarylsulfonátu. Po skončení skúšky sa vzorky vysušia pri 50 ± 5 °C. Povrch vzoriek sa očistí vlhkou látkou. 2.3.2. Odolnosť voči uhľovodíkom Vonkajší povrch týchto troch vzoriek sa potom 1 minútu jemne trie bavlnenou látkou napustenou zmesou zloženou zo 70 % n-heptánu a 30 % toluénu (objemové percentá), potom sa nechá usušiť na čerstvom vzduchu. 2.3.3. Výsledky Po postupnom vykonaní obidvoch uvedených skúšok stredná hodnota zmien priepustnosti Δt = (T2 – T3)/T2, nameraná na týchto troch vzorkách podľa postupu uvedeného v doplnku 2 k tejto prílohe nesmie prekročiť 0,010 (Δtm ≤ 0,010). 2.4. Odolnosť voči mechanickému poškodzovaniu 2.4.1. Metóda mechanického poškodzovania Vonkajší povrch troch nových vzoriek (rozptylových skiel) sa musí podrobiť skúške rovnomerného mechanického poškodzovania pomocou metódy opísanej v doplnku 3 tejto prílohy. 2.4.2. Výsledky Po tejto skúške, sa musia zmeny: v prenose : Δt = (T2 – T3)/T2 a v rozptyle : Δd = (T5 – T4)/T2 merať v súlade s postupom opísaným v doplnku 2 na ploche špecifikovanej v bode 2.2.4. Stredná hodnota troch vzoriek je taká, aby: Δtm ≤ 0,100; Δdm ≤ 0,050. 2.5. Skúška priľnavosti prípadných krycej vrstvy 2.5.1. Príprava vzorky Plocha povlaku rozptylového skla s rozmermi 20 mm × 20 mm sa rozreže žiletkou alebo ihlou do tvaru mriežky so štvorcami s rozmermi približne 2 mm × 2 mm. Tlak na žiletku alebo ihlu musí byť dostatočný na to, aby rozrezal aspoň túto kryciu vrstvu. 2.5.2. Opis skúšky Použite lepiacu pásku so silou priľnavosti 2 N/(na cm šírky) ± 20 % meranou v štandardizovaných podmienkach špecifikovaných v doplnku 4 k tejto prílohe. Táto lepiaca páska, ktorá musí byť široká minimálne 25 mm, sa pritlačí na povrch pripravený podľa ustanovení bodu 2.5.1 aspoň 5 minút. Potom sa musí zaťažiť koniec lepiacej pásky tak, aby sa vyrovnala sila priľnavosti na posudzovanému povrchu sile kolmej na tento povrch. V tej chvíli sa páska musí strhnúť konštantnou rýchlosťou 1,5 m/s ± 0,2 m/s. 2.5.3. Výsledky Na mriežkovej ploche sa nesmie nachádzať žiadne badateľné poškodenie. Poškodenia v priesečníkoch medzi štvorcami alebo na okrajoch rezov sú povolené za predpokladu, že poškodená plocha nepresahuje 15 percent mriežkovej plochy. 2.6. Skúšky kompletného svetlometu s rozptylovým sklom z plastového materiálu 2.6.1. Odolnosť povrchu rozptylového skla voči mechanickému poškodzovaniu 2.6.1.1. Skúšky Vzorka rozptylového skla svetlometu č. 1 sa musí podrobiť skúške opísanej v bode 2.4.1. 2.6.1.2. Výsledky Výsledky fotometrických meraní vykonaných na svetlomete v súlade s týmto predpisom po skúške nesmú prekročiť maximálne predpísané hodnoty v bodoch B 50 L a HV o viac ako 30 % a nesmú byť väčšie ako 10 % pod minimálnymi hodnotami predpísanými v bode 75 R (príslušnými bodmi v prípade svetlometov určených pre ľavostrannú premávku sú body B 50 R, HV a 75 L). 2.6.2. Skúška priľnavosti prípadnej krycej vrstvy Vzorka rozptylového skla svetlometu č. 2 sa musí podrobiť skúške opísanej v bode 2.5. Doplnok 1 CHRONOLOGICKÉ PORADIE SCHVAĽOVACÍCH SKÚŠOK A. Skúšky plastových materiálov (rozptylových skiel alebo vzoriek materiálu dodaných podľa bodu 2.2.4 tohto predpisu) Vzorky Skúšky Rozptylové sklá alebo vzorky materiálu Rozptylové sklá 1 2 3 4 5 6 7 8 9 10 11 12 13 14 1.1. Limitovaná fotometria (bod 2.1.2) x x x 1.1.1. Teplotná zmena (bod 2.1.1) x x x 1.2. Limitovaná fotometria (bod 2.1.2) x x x 1.2.1. Meranie prenosu x x x x x x x x x 1.2.2. Meranie rozptylu x x x x x x 1.3. Atmosférické činidlá (bod 2.2.1) x x x 1.3.1. Meranie prenosu x x x 1.4. Chemické činidlá (bod 2.2.2) x x x 1.4.1. Meranie rozptylu x x x 1.5. Čistiace prostriedky (bod 2.3.1) x x x 1.6. Uhľovodíky (bod 2.3.2) x x x 1.6.1. Meranie prenosu x x x 1.7. Poškodzovanie (bod 2.4.1) x x x 1.7.1. Meranie prenosu x x x 1.7.2. Meranie rozptylu x x x 1.8. Priľnavosť (bod 2.5) x 1.9. Odolnosť voči žiareniu zdroja svetla (bod 2.2.4) x

B. Skúšky kompletných svetlometov (dodaných podľa bodu 2.2.3 tohto predpisu) Skúšky Kompletný svetlomet Vzorka č. 1 2 2.1. Poškodzovanie (bod 2.6.1.1.1) x 2.2. Fotometria (bod 2.6.1.2) x 2.3. Priľnavosť (bod 2.6.2) x Doplnok 2 Metóda merania rozptylu a prenosu svetla 1. ZARIADENIE (pozri obrázok) Lúč kolimátora K s polovičnou divergenciou β/2 = 17,4 × 10–4 rd je obmedzený clonou DT s otvorom 6 mm, proti ktorému je vzorka umiestená. Konvergentné achromatické rozptylové sklo L2, korigované na sférickú aberáciu, spája clonu DT s prijímačom R; priemer rozptylového skla L2 musí byť taký, aby neclonilo svetlu rozptyľovanému vzorkou v kuželi s polovičným horným uhlom β/2 = 14°. Kruhová clona DD s uhlami α/2 = 1° a αmax/2 = 12° je umiestnená v rovine ohniska obrazu rozptylového skla L2. Aby sa eliminovalo svetlo prichádzajúce priamo zo zdroja svetla, je potrebná nepriehľadná stredná časť clony. Musí byť možné odstrániť túto strednú časť clony zo svetelného lúča tak, aby sa vrátila presne do svojej pôvodnej polohy. Vzdialenosť L2 DT a dĺžka ohniska F2 (1) rozptylového skla L2 musia byť vybraté tak, aby obraz DT úplne pokryl prijímač R. Keď je počiatočný tok dopadajúceho svetla stanovený na 1 000 jednotiek, absolútna presnosť každého odčítania musí byť lepšia ako 1 jednotka. 2. MERANIA Musia sa vykonať nasledujúce merania: Odčítanie So vzorkou So strednoučasťou DD Predstavuje množstvo T1 nie nie Dopadajúci tok pri počiatočnom odčítaní T2 áno (pred skúškou) nie Tok prechádzajúci novým materiálom v 24° poli T3 áno (po skúške) nie Tok prechádzajúci skúšaným materiálom v 24° poli T4 áno (pred skúškou) áno Tok rozptýlený novým materiálom T5 áno (po skúške) áno Tok rozptýlený skúšaným materiálom Obrázok 1 Optické nastavenie na meranie zmien rozptylu a prenosu (1) Pre L2 sa odporúča použiť ohniskovú vzdialenosť asi 80 mm. Doplnok 3 ROZPRAŠOVACIA SKÚŠOBNÁ METÓDA 1. Skúšobné vybavenie 1.1. Striekacia pištoľ Použitá striekacia pištoľ je vybavená dýzou s priemerom 1,3 mm umožňujúcou prietok kvapaliny 0,24 ± 0,02 l/min pri pracovnom tlaku 6,0 barov - 0, + 0,5 baru. Za týchto prevádzkových podmienok musí byť dosiahnutý rozstrek s priemerom 170 mm ± 50 mm na povrchu vystavenom poškodzovaniu vo vzdialenosti 380 mm ± 10 mm od dýzy. 1.2. Skúšobná zmes Skúšobná zmes sa skladá: z kremičitého piesku tvrdosti 7 podľa Mohrovej stupnice s veľkosťou zŕn od 0 do 0,2 mm a s takmer rovnomerným rozdelením, s uhlovým faktorom od 1,8 do 2; z vody, ktorej tvrdosť nepresahuje 205 g/m3 pre zmes pozostávajúcu z 25 g piesku na 1 liter vody. 2. Skúška Vonkajší povrch rozptylových skiel svietidla sa musí vystaviť raz alebo viackrát pôsobeniu prúdu piesku, pripraveného podľa uvedeného opisu. Prúd sa strieka takmer kolmo na skúšaný povrch. Poškodenie sa kontroluje prostredníctvom jednej alebo viacerých vzoriek skla umiestnených ako referenčné vzorky v blízkosti rozptylových skiel, ktoré sa majú skúšať. V striekaní zmesi sa pokračuje až pokiaľ zmena rozptylu svetla na vzorke alebo vzorkách, meraná metódou opísanou v doplnku 2, nedosiahne: Môže sa použiť viacero referenčných vzoriek na overenie rovnomernosti poškodenia celého povrchu, ktorý sa má skúšať. Doplnok 4 SKÚŠKA PRIĽNAVOSTI LEPIACEJ PÁSKY 1. ÚČEL Táto metóda umožňuje za štandardných podmienok určiť lineárnu priľnavosť lepiacej pásky na sklenej tabuli. 2. PRINCÍP Meria sa sila potrebná na odlepenie lepiacej pásky od sklenej tabule pod uhlom 90°. 3. ŠPECIFIKOVANÉ ATMOSFERICKÉ PODMIENKY Teplota okolia musí byť 23 C ± 5 °C a relatívna vlhkosť 65 ± 15 % (RV). 4. SKÚŠOBNÉ KUSY Kotúč vzorky lepiacej pásky sa pred skúškou kondicionuje 24 hodín v špecifikovanej atmosfére (pozri bod 3). Z každého kotúča sa odskúša 5 vzoriek dlhých 400 mm. Tieto skúšobné kusy sa musia zobrať z kotúča po odvinutí prvých troch vrstiev. 5. POSTUP Skúška sa vykonáva v podmienkach okolitého prostredia definovaných v bode 3. Odoberie sa 5 vzoriek radiálnym odvíjaním pásky približnou rýchlosťou 300 mm/s, potom sa do 15 sekúnd nanesie takýmto spôsobom: Postupne sa páska nanesie na sklenenú tabuľu pozdĺžnym jemným trením prstom takým spôsobom, bez väčšieho tlaku tak, aby medzi páskou a sklenou doskou nezostali žiadne vzduchové bubliny. Táto zostava sa ponechá 10 minút v predpísaných podmienkach okolitého prostredia. Odlepí sa asi 25 mm skúšobného kusu, pričom rovina odlepovania musí byť kolmá na os vzorky. Tabuľa sa musí upevniť a voľný koniec pásky sa musí prehnúť pod uhlom 90°. Musí sa vyvinúť taká sila, aby čiara oddeľujúca pásku od tabule bola kolmé na túto silu a kolmá na tabuľu. Páska sa musí odlepiť pri rýchlosti 300 ± 30 mm/s a potrebná sila sa musí zaznamenať. 6. VÝSLEDKY Päť zistených hodnôt je potrebné usporiadať a vybrať si priemernú hodnotu ako výsledok merania. Táto hodnota sa vyjadrí v newtonoch na centimeter šírky pásky.

PRÍLOHA 6 REFERENČNÝ STRED Priemer = a

PRÍLOHA 7 OZNAČENIE NAPÄTIA Toto označenie musí byť umiestnené na hlavnom telese každého svetlometu obsahujúceho len zdroje svetla s plynovou výbojkou a predradník a na každej vonkajšej časti predradníka. Predradník resp. predradníky sú určené ** V sieťový systém. Toto označenie musí byť umiestnené na hlavnom telese každého svetlometu obsahujúceho najmenej jeden zdroj svetla s plynovou výbojkou a predradník. Predradník resp. predradníky sú určené ** V sieťový systém. Žiadne zo žiarovkových svetiel a/alebo modulu resp. modulov LED, ktoré svetlomet obsahuje nie je skonštruované pre 24 voltový sieťový systém.

PRÍLOHA 8 Minimálne požiadavky na postupy kontroly zhody výroby 1. VŠEOBECNÉ 1.1. Požiadavky na zhodu sa považujú za splnené z mechanického a geometrického hľadiska, ak rozdiely neprekračujú nevyhnutné výrobné odchýlky v rámci požiadaviek tohto predpisu. 1.2. Pokiaľ ide o fotometrické vlastnosti, zhoda sériovo vyrábaných svetlometov sa nespochybňuje, ak pri skúšaní fotometrických vlastností ľubovoľného svetlometu vybraného náhodne a meraného pri napätí 13,5 V ± 0,1 V alebo inom špecifikovanom napätí a: buď vybaveného odstrániteľným štandardným zdrojom svetla s plynovou výbojkou podľa bodu 6.1.3. Svetelný tok tohto zdroja svetla s plynovou výbojkou sa môže odlišovať od referenčného svetelného toku špecifikovaného v predpise č. 99. V takom prípade musí byť podľa toho upravené osvetlenie, alebo vybaveného zdrojom svetla s plynovou výbojkou zo sériovej výroby a sériovým predradníkom. Svetelný tok tohto zdroja svetla sa môže líšiť od menovitého svetelného toku z dôvodov prípustných odchýlok zdroja svetla a predradníka ako je to špecifikované v predpise č. 99; namerané osvetlenia môžu byť podľa tohto upravené správnym smerom o 20 %. 1.2.1. Žiadna hodnota osvetlení, ak je nameraná a upravená podľa už uvedeného bodu 1.2, sa nepriaznivo neodchyľuje o viac ako 20 % od hodnôt predpísaných týmto predpisom. Maximálna nepriaznivá odchýlka pre hodnoty B 50 L (alebo R) a na čiare H/H2 (alebo H/H3/H4) a vyššie môže byť: B 50 L (alebo R) (1) : 0,20 lx zodpovedá 20 % 0,30 lx zodpovedá 30 % Na čiare H/H2 (alebo čiare H/H3/H4) a vyššie : 0,30 lx zodpovedá 20 % 0,45 lx zodpovedá 30 % 1.2.2. alebo ak 1.2.2.1. sú hodnoty pre stretávacie svetlo predpísané v tomto predpise splnené pri HV (s prípustnou odchýlkou + 0,2 lx) a vzťahujú sa na nastavenie smeru na jeden bod každej plochy ohraničenej na meracej mriežke (vo vzdialenosti 25 m) kruhom s priemerom 15 cm okolo bodov B 50 L (alebo R) (1) (s toleranciou + 0,1 lx), 75 R (alebo L), 50 V, 25 R1, 25 L2 a na segment I; 1.2.2.2. a ak, pre diaľkové svetlo pri HV situovanom v rámci čiary izoluxu 0,75 Emax, sa tolerancia + 20 % pre maximálne hodnoty a - 20 % pre minimálne hodnoty dodržiava pre fotometrické hodnoty v ktoromkoľvek meracom bode špecifikovanom v bode 6.3 tohto predpisu. 1.2.3. Ak výsledky opísanej skúšky nespĺňajú požiadavky, nastavenie svetlometu sa môže zmeniť za predpokladu, že os svetla nebude posunutá smerom nabok o viac ako 0,5° doprava alebo doľava ani o viac ako 0,2° hore alebo dole. 1.2.4. Ak výsledky opísaných skúšok nespĺňajú dané požiadavky, skúšky svetlometu sa musia zopakovať s iným štandardným zdrojom svetla s plynovou výbojkou alebo zdrojom s plynovou výbojkou a predradníkom, podľa potreby v súlade s uvedeným bodom 1.2. 1.3. Pokiaľ ide o overenie zmeny vertikálnej polohy čiary rozhrania pod vplyvom tepla, uplatňuje sa tento postup: Jeden z odobratých svetlometov sa musí skúšať v súlade s postupom opísaným v bode 2.1 prílohy 4 potom, čo sa podrobí trikrát po sebe cyklu opísanému v bode 2.2.2 prílohy 4. Svetlomet sa považuje za prijateľný/spĺňa podmienky keď Δr (ako je definovaná v bodoch 2.1 a 2.2 prílohy 4 k tomuto predpisu) nepresiahne 1,5 mrad. Ak táto hodnota prekračuje 1,5 mrad, ale nie je vyššia ako 2,0 mrad, skúške sa podrobí druhý svetlomet, po ktorom priemer absolútnych hodnôt zaznamenaných v prípade obidvoch vzoriek nesmie prekročiť 1,5 mrad. 1.4. Chromatické súradnice musia byť dodržané. 1.5. Ak sa však nemôže vertikálne nastavenie do požadovanej polohy zopakovať v rámci prípustných odchýlok uvedených v bode 6.2.2.3 tohto predpisu, jedna vzorka sa musí preskúšať podľa postupu opísaného v bodoch 2 a 3 prílohy 10. 2. MINIMÁLNE POŽIADAVKY NA OVERENIE ZHODY VÝROBCOM Držiteľ schvaľovacej značky musí vykonať pre každý typ svetlometu minimálne tieto skúšky v príslušných intervaloch. Skúšky musia byť vykonané v súlade s ustanoveniami tohto predpisu. Ak niektorý odber vzorky preukáže nezhodu, pokiaľ ide o typ príslušnej skúšky, musia sa odobrať a preskúšať ďalšie vzorky. Výrobca musí uskutočniť opatrenia na zabezpečenie príslušnej zhody výroby. 2.1. Povaha skúšok Skúšky zhody v tomto predpise sa vzťahujú na fotometrické charakteristiky a na overovanie zmeny vertikálnej polohy čiary rozhrania pod vplyvom tepla. 2.2. Metódy použité pri skúškach 2.2.1. Skúšky sa vo všeobecnosti vykonávajú v súlade s metódami stanovenými v tomto predpise. 2.2.2. V každej skúške zhody vykonanej výrobcom je možné so súhlasom príslušného orgánu zodpovedného za schvaľovacie skúšky použiť rovnocenné metódy. Výrobca je povinný dokázať, že používané metódy sú rovnocenné s metódami stanovenými v tomto predpise. 2.2.3. Uplatnenie bodov 2.2.1 a 2.2.2 si vyžaduje pravidelnú kalibráciu skúšobných prístrojov a ich koreláciu s meraniami vykonanými príslušným orgánom. 2.2.4. Vo všetkých prípadoch sú referenčnými metódami metódy uvedené v tomto predpise, najmä na účely administratívneho overenia a odoberania vzoriek. 2.3. Spôsob odoberania vzoriek Vzorky svetlometov sa vyberajú náhodne z homogénnej výrobnej série. Homogénna výrobná séria je séria svetlometov toho istého typu, definovaného podľa výrobnej metódy výrobcu. Hodnotenie sa vo všeobecnosti vzťahuje na sériovú výrobu z jednotlivých tovární. Výrobca však môže zoskupiť záznamy týkajúce sa rovnakého typu z niekoľkých tovární za predpokladu, že sa v nich používa rovnaký systém kvality a rovnaké riadenie kvality. 2.4. Namerané a zaznamenané fotometrické charakteristiky Vzorky svetlometov sa musia podrobiť fotometrickým meraniam v bodoch stanovených v predpise, pričom odčítanie údajov je obmedzené na body Emax, HV (2), HL, HR (3) v prípade diaľkového svetla a na body B 50 L (alebo R) (4), HV, 50 V, 75 R (alebo L) a 25 L2 (alebo R2) v prípade stretávacieho svetla (pozri obrázok v prílohe 3). 2.5. Kritéria pre prijateľnosť Výrobca je zodpovedný za vypracovanie štatistickej štúdie o výsledkoch skúšok a po dohode s príslušným orgánom, za definovanie kritérií prijateľnosti svojich výrobkov tak, aby boli splnené špecifikácie stanovené na účely overenia zhody výrobkov v bode 9.1 tohto predpisu. Kritériá prijateľnosti musia byť také, aby pri úrovni spoľahlivosti 95 % bola minimálna pravdepodobnosť úspešného absolvovania náhodnej kontroly v súlade s prílohou 9 (prvý odber) 0,95. (1) Písmená v zátvorkách odkazujú na svetlomety určené na ľavostrannú premávku. (2) Keď je diaľkové svetlo zlúčené so stretávacím svetlom, prípade diaľkového svetla musí byť HV ten istý merací bod ako v prípade stretávacieho svetla. (3) HL a HR: Body na „hh“ umiestnené vo vzdialenosti 1,125 m vľavo resp. vpravo od bodu HV. (4) Porovnaj poznámku pod čiarou 1.

PRÍLOHA 9 MINIMÁLNE POŽIADAVKY NA ODOBERANIE VZORIEK INŠPEKTOROM 1. VŠEOBECNÉ 1.1. Požiadavky na zhodu sa považujú za splnené z mechanického a geometrického hľadiska, ak rozdiely neprekračujú nevyhnutné výrobné odchýlky v súlade s požiadavkami tohto predpisu. 1.2. Pokiaľ ide o fotometrické vlastnosti, zhoda sériovo vyrábaných svetlometov sa nespochybňuje, ak pri skúšaní fotometrických vlastností ľubovoľného svetlometu vybratého náhodne a meraného pri napätí 13,5 V ± 0,1 V alebo inom špecifikovanom napätí a: buď vybaveného odstrániteľným štandardným zdrojom svetla s plynovou výbojkou podľa bodu 6.1.3. Svetelný tok tohto zdroja svetla s plynovou výbojkou sa môže odlišovať od referenčného svetelného toku špecifikovaného v predpise č. 99. V takom prípade musí byť podľa toho upravené osvetlenie, alebo vybaveného zdrojom svetla s plynovou výbojkou zo sériovej výroby a sériovým predradníkom. Svetelný tok tohto zdroja svetla sa môže líšiť od menovitého svetelného toku z dôvodov prípustných odchýlok zdroja svetla a predradníka ako je to špecifikované v predpise č. 99; namerané osvetlenia môžu byť podľa tohto upravené správnym smerom o 20 %. 1.2.1. Žiadna nameraná hodnota sa neprijateľne nelíši o viac ako 20 % od hodnôt predpísaných v tomto predpise. V zóne oslňovania môžu byť maximálne tieto odchýlky: B 50 L (alebo R) (1) : 0,20 lx zodpovedá 20 % 0,30 lx zodpovedá 30 % Na čiare H/H2 (alebo čiare H/H3/H4) a vyššie : 0,30 lx zodpovedá 20 % 0,45 lx zodpovedá 30 % 1.2.2. alebo ak 1.2.2.1. sú hodnoty pre stretávacie svetlo predpísané v tomto predpise splnené pri HV (s prípustnou odchýlkou + 0,2 lx) a vzťahujú sa zameranie na jeden bod každej plochy ohraničenej na meracej mriežke (vo vzdialenosti 25 m) kruhom s priemerom 15 cm okolo bodov B 50 L (alebo R) (1) (s prípustnou odchýlkou 0,1 lx), 75 R (alebo L), 50 V, 25 R1, 25 L2 a na segmente I; 1.2.2.2. a ak, pre diaľkové svetlo pri HV situovanom v rámci izoluxu 0,75 Emax, sa tolerancia + 20 % pre maximálne hodnoty a – 20 % pre minimálne hodnoty dodržiava pre fotometrické hodnoty v ktoromkoľvek meracom bode špecifikovanom v bode 6.3 tohto predpisu. Referenčná značka sa neberie do úvahy. 1.2.3. Ak výsledky opísanej skúšky nespĺňajú požiadavky, nastavenie svetlometu sa môže zmeniť za predpokladu, že os svetla nebude posunutá smerom nabok o viac ako 0,5° doprava alebo doľava ani o viac ako 0,2° hore alebo dole. 1.2.4. Ak výsledky opísaných skúšok nespĺňajú dané požiadavky, skúšky svetlometu sa musia zopakovať s iným štandardným zdrojom svetla s plynovou výbojkou alebo zdrojom s plynovou výbojkou a predradníkom, podľa potreby v súlade s uvedeným bodom 1.2. 1.3. Pokiaľ ide o overenie zmeny vertikálnej polohy čiary rozhrania pod vplyvom tepla, uplatňuje sa tento postup: Jeden z odobratých svetlometov sa musí skúšať v súlade s postupom opísaným v bode 2.1 prílohy 4 potom, čo sa podrobí trikrát po sebe cyklu opísanému v bode 2.2.2 prílohy 4. Svetlomet sa považuje za prijateľný, keď Δr (ako je definovaná v bodoch 2.1 a 2.2 prílohy 4 k tomuto predpisu) nepresiahne 1,5 mrad. Ak táto hodnota prekračuje 1,5 mrad, ale nie je vyššia ako 2,0 mrad, skúške sa podrobí druhý svetlomet, po ktorom priemer absolútnych hodnôt zaznamenaných v prípade obidvoch vzoriek nesmie prekročiť 1,5 mrad. 1.4. Chromatické súradnice musia byť dodržané. 1.5. Ak sa však nemôže vertikálne nastavenie do požadovanej polohy zopakovať v rámci prípustných odchýlok uvedených v bode 6.2.2.3 tohto predpisu, jedna vzorka sa musí preskúšať podľa postupu opísaného v bodoch 2 a 3 prílohy 10. 2. PRVÉ ODOBERANIE VZORIEK Pri prvom odbere vzorky sa náhodne vyberú štyri svetlomety. Prvá dvojica vzoriek sa označí písmenom A a druhá písmenom B. 2.1. Zhoda nie je sporná 2.1.1. Zhoda sériovo vyrábaných svetlometov nie je sporná, ak pri dodržaní postupu odoberania vzoriek, znázornenom na obrázku 1 tejto prílohy, odchýlky nameraných hodnôt svietidiel v nepriaznivých smeroch sú: 2.1.1.1. vzorka A A1: jeden svetlomet 0 percent jeden svetlomet maximálne 20 percent A2: obidva svetlomety viac ako 0 percent ale maximálne 20 percent prejdite na vzorku B 2.1.1.2. vzorka B B1: obidva svetlomety 0 percent 2.1.2. alebo ak sú splnené podmienky bodu 1.2.2 pre vzorku A. 2.2. Zhoda je sporná 2.2.1. Zhoda sériovo vyrábaných svetlometov je sporná a od výrobcu sa žiada, aby svoju výrobu prispôsobil požiadavkám (uvedenie do súladu), ak pri dodržaní postupu odoberania vzoriek, znázornenom na obrázku 1 tejto prílohy, odchýlky nameraných hodnôt svetlometov sú: 2.2.1.1. vzorka A A3: jeden svetlomet maximálne 20 percent jeden svetlomet viac ako 20 percent ale maximálne 30 percent 2.2.1.2. vzorka B B2: v prípade A2 jeden svetlomet viac ako 0 percent ale maximálne 20 percent jeden svetlomet maximálne 20 percent B3: v prípade A2 jeden svetlomet 0 percent jeden svetlomet viac ako 20 percent ale maximálne 30 percent 2.2.2. alebo ak podmienky bodu 1.2.2 pre vzorku A nie sú splnené. 2.3. Odňatie typového schválenia Zhoda je sporná a uplatní sa bod 10, ak pri dodržaní postupu odberu vzoriek, znázornenom na obrázku 1 tejto prílohy, odchýlky nameraných hodnôt svetlometov sú: 2.3.1. vzorka A A4: jeden svetlomet maximálne 20 percent jeden svetlomet viac ako 30 percent A5: obidva svetlomety viac ako 20 percent 2.3.2. vzorka B B4: v prípade A2 jeden svetlomet viac ako 0 percent ale maximálne 20 percent jeden svetlomet viac ako 20 percent B5: v prípade A2 obidva svetlomety viac ako 20 percent B6: v prípade A2 jeden svetlomet 0 percent jeden svetlomet viac ako 30 percent 2.3.3. alebo ak podmienky bodu 1.2.2 pre vzorky A a B nie sú splnené. 3. OPAKOVANÉ ODOBERANIE VZORIEK V prípadoch A3, B2 a B3 je potrebné do dvoch mesiacov po oznámení vykonať opakovaný odber vzoriek, pričom sa zo skladu vyberie tretia vzorka C dvoch svetlometov a štvrtá vzorka D dvoch svetlometov, ktoré boli vyrobené po uvedení do súladu. 3.1. Zhoda nie je sporná 3.1.1. Zhoda sériovo vyrábaných svetlometov nie je sporná, ak pri dodržaní postupu odoberania vzoriek znázorneného na obrázku 1 tejto prílohy, odchýlky nameraných hodnôt svetlometov sú: 3.1.1.1. vzorka C C1: jeden svetlomet 0 percent jeden svetlomet maximálne 20 percent C2: obidva svetlomety viac ako 0 percent ale maximálne 20 percent prejdite na vzorku D 3.1.1.2. vzorka D D1: v prípade C2 obidva svetlomety 0 percent 3.1.2. alebo ak sú splnené podmienky bodu 1.2.2 pre vzorku C. 3.2. Zhoda je sporná 3.2.1. Zhoda sériovo vyrábaných svetlometov je sporná a od výrobcu sa žiada, aby svoju výrobu prispôsobil požiadavkám (uvedenie do súladu), ak pri dodržaní postupu odoberania vzoriek, znázornenom na obrázku 1 tejto prílohy, odchýlky nameraných hodnôt svetlometov sú: 3.2.1.1. vzorka D D2: v prípade C2 jeden svetlomet viac ako 0 percent ale maximálne 20 percent jeden svetlomet maximálne 20 percent 3.2.1.2. alebo ak nie sú splnené podmienky bodu 1.2.2 pre vzorku C. 3.3. Odňatie typového schválenia Zhoda je sporná a uplatní sa bod 11, ak pri dodržaní postupu odberu vzoriek, znázornenom na obrázku 1 tejto prílohy, odchýlky nameraných hodnôt svetlometov sú: 3.3.1. vzorka C C3: jeden svetlomet maximálne 20 percent jeden svetlomet viac ako 20 percent C4: obidva svetlomety viac ako 20 percent 3.3.2. vzorka D D3: v prípade C2 jeden svetlomet 0 alebo viac ako 0 percent jeden svetlomet viac ako 20 percent 3.3.3. alebo ak podmienky bodu 1.2.2 pre vzorky C a D nie sú splnené. 4. ZMENA VERTIKÁLNEJ POLOHY ČIARY ROZHRANIA Pokiaľ ide o overenie zmeny vertikálnej polohy čiary rozhrania pod vplyvom tepla, uplatňuje sa tento postup: Jeden zo svetlometov vzorky A sa po procese odoberania vzoriek podľa obrázku 1 tejto prílohy preskúša v súlade s postupom opísaným v bode 2.1 prílohy 4 potom, čo bol podrobený tri razy po sebe cyklu opísanému v odseku 2.2.2 prílohy 4. Svetlomet sa považuje za prijateľný, ak hodnota Δr neprekročí 1,5 mradu. Ak táto hodnota prekračuje 1,5 mrad, ale nie je vyššia ako 2,0 mrad, skúške sa podrobí druhý svetlomet zo vzorky A, po ktorom priemer absolútnych hodnôt zaznamenaných v prípade obidvoch vzoriek nesmie prekročiť 1,5 mrad. No ak sa táto hodnota 1,5 mradu na vzorke A nedodrží, dva svetlomety vzorky B sa musia podrobiť rovnakému postupu a hodnota Δr pre každý z nich nesmie prekročiť 1,5 mradu. Obrázok 1 (1) Písmená v zátvorkách odkazujú na svetlomety určené na ľavostrannú premávku.

PRÍLOHA 10 Prístrojové overenie svetelného rozhrania stretávacích svetlometov 1. VŠEOBECNE V prípade uplatnenia bodu 6.2.2.4 tohto predpisu sa kvalita rozhrania skúša podľa požiadaviek stanovených ďalej v bode 2 a prístrojové vertikálne a horizontálne nastavenie svetla sa vykoná podľa požiadaviek stanovených ďalej v bode 3. Pred vykonaním merania kvality rozhrania a postupu prístrojového nastavenia smeru sa vyžaduje vizuálne predbežné nastavenie v súlade s bodmi 6.2.2.1 a 6.2.2.2 tohto predpisu. 2. MERANIE KVALITY ROZHRANIA Na určenie minimálnej ostrosti sa merania musia vykonať pomocou vertikálneho skenovania cez horizontálnu časť rozhrania v uhlových krokoch po 0,05o výhradne pri meracej vzdialenosti: a) 10 m a s detektorom s priemerom približne 10 mm alebo b) 25 m a s detektorom s priemerom približne 30 mm. Meracia vzdialenosť pri ktorej sa skúška vykonala sa musí zaznamenať v bode 9 formulára oznámenia (pozri prílohu 1 k tomuto predpisu). Na určenie minimálnej ostrosti sa merania musia vykonať pomocou vertikálneho skenovania cez horizontálnu časť rozhrania v uhlových krokoch po 0,05° výhradne pri meracej vzdialenosti 25 m s detektorom s priemerom približne 30 mm. Kvalita rozhrania sa považuje za prijateľnú, ak požiadavky bodu 2.1. až 2.3 spĺňa aspoň jedna séria meraní. 2.1. Viditeľné musí byť maximálne jedno rozhranie (1). 2.2. Ostrosť rozhrania Faktor ostrosti G sa určí vertikálnym skenovaním cez horizontálnu časť rozhrania pri uhle 2,5 ° od čiary V-V kde: G = (log Eβ - log E(β + 0,1°)) kde β = vertikálna poloha v stupňoch. Hodnota G nesmie byť menšia než 0,13 (minimálna ostrosť) ani väčšia než 0,40 (maximálna ostrosť). 2.3. Linearita Časťou horizontálneho rozhrania, ktoré slúži na vertikálne nastavenie musí byť horizontála od 1,5° do 3,5° od čiary V-V (pozri obrázok 1 ďalej). a) Inflexné body gradientu rozhrania pri vertikálnych čiarach pri uhloch 1,5°, 2,5° a 3,5° sa musia určiť rovnicou: (d2 (log E)/dβ2 = 0). b) Maximálna vertikálna vzdialenosť medzi stanovenými inflexnými bodmi nesmie presiahnuť 0,2°. 3. VERTIKÁLNE A HORIZONTÁLNE NASTAVENIE Ak rozhranie spĺňa požiadavky na kvalitu uvedené v bode 2 tejto prílohy, nastavenie svetla sa môže vykonať pomocou prístrojov. Obrázok 1 Meranie kvality rozhrania 3.1. Vertikálne nastavenie Pohybom smerom hore spod čiary B (pozri obrázok 2 ďalej), vertikálny sken sa vykoná cez horizontálnu časť rozhrania pri uhle 2,5 ° od čiary V-V. Určí sa inflexný bod (kde d2 (log E)/dv2 = 0) a umiestni sa na čiaru B, umiestnenú 1 % pod čiarou H-H. 3.2. Horizontálne nastavenie Žiadateľ musí špecifikovať jednu z týchto metód horizontálneho nastavenia smeru: a) Metóda „čiary 0,2 D“ (pozri obrázok 2 ďalej). Po vertikálnom zameraní svietidla sa pri 0,2 °D skenuje jedna horizontálna čiara od 5° vľavo do 5° vpravo. Maximálny gradient „G“ stanovený pomocou vzorca G = (log Eβ – log E(β + 0,1°)) kde β je horizontálna poloha v stupňoch, nesmie byť menší ako 0,08. Inflexný bod zistený na čiare 0,2 D sa musí umiestniť na čiare A. Obrázok 2 Prístrojové vertikálne a horizontálne nastavenie – metóda skenovania horizontálnej čiary b) Metóda „troch čiar“ (pozri obrázok 3 ďalej). Po vertikálnom zameraní svietidla sa pri uhloch 1 °R, 2 °R a 3 °R skenujú tri vertikálne čiary od 2°D do 2°U. Príslušné maximálne gradienty „G“ stanovené pomocou vzorca: G = (log Eβ – log E(β + 0,1°)) kde β je vertikálna poloha v stupňoch, nesmú byť menšie ako 0,08. Inflexné body zistené na troch čiarach sa musia použiť na odvodenie priamky. Priesečník tejto priamky a čiary B zistený počas vertikálneho zamerania sa umiestni na čiaru V. Obrázok 3 Prístrojové vertikálne a horizontálne nastavenie – metóda skenovania troch čiar (1) Tento bod by sa mal zmeniť keď bude k dispozícii objektívna skúšobná metóda.